Septermber 22, 2015 
www. awemainta. com 
noticia@awemainta.com 
n facebook.com/awemainta 
Tel.: 5831400 


T^AWEMainta 


MELONY LOPEZ INVESTIGANDO 
UN SISTEMA SOSTENIBEL PA 
PRODUCCION Dl AWA 



ATRACO RIBA CHOFER 
Dl TAXI NA SOUTH 
BEACH PRACTICAMENTE 
SOLUCIONA 



avTwron 


THE BEST EVIDENCE” 


PG.2 


For more irrfonnation 

Call 582-7252 / insec@setamet*aw 


















2 


AWEMainta Diamars, 22 September 2015 


El a haci presentacion durante TNO Arubadag 


Studiante di Aruba 
Melony Lopez investigando 
un sistema sostenibel pa 
produccion di awa 


MAS di 60 representante di com- 
pania hulandes tabata presente na 
TNO-Arubadag cu a tuma luga fin 
di e siman cu a pasa na Hulanda. 
Cu presentacionnan di Paul de 
Krom Presidente di Raad van 
Bestuuur di TNO, Mart van Bracht 
ta Managing Director di TNO na 
Hulanda, Wim Nagtegaal ta Vice 
Presidente di TNO y Prome Min- 
ister di Aruba Mike Eman, por 
conclui cu e dia tabata uno hopi 
exitoso y cu hopi informacion 
p’esnan presente. 

E informacion tabata dirigi pa 
companianan cu ta interesa den 
establece nan mes na Aruba ha- 
ciendo uzo di Aruba su posicion 
geografico, como Hub entre con- 
tinentenan Americano y Europeo. 
Banda di cu Aruba tin un posicion 
geografico interesante, tambe 
Aruba tin un sistema hudicial y 
infrastructura cu ta interesante 
p’e comerciantenan por haci ne- 
goshi den e area Caribense y 
continente Latino Americano. 
Pero un presentacion cu a hala 


hopi atencion di esnan presente 
na TNO-Arubadag tabata di un 
studiante di Aruba, di TU-Delft, 
Melony Lopez. 

N’e momentonan aki ta trahando 
riba su master den “Sustainable 
Energy Technology” y tin un back- 
ground den ‘Chemical Engineer- 
ing”. Su presentacion ta relaciona 
cu e investigacionnan cu e ta haci- 
endo den preparacion pa finalisa 
su estudio. Lopez ta trahando riba 
su tesis y segun e hoben studiante, 
el a wordo inspira p’e vision cu 
Gobierno di Aruba a cuminsa cu 
ne rib’e topico di sostenibilidad. 

E investigacion cu e ta haciendo ta 
uno relacion cu un forma alterna- 
tivo pa produci awa. E sistema ta 
basa riba “condesacion”. E ta bisa 
cu den Caribe tin hopi aire cu ta 
satura cu awa, pa cual tin hopi hu- 
medad y pa saca e humedad aki ta 
uza e awa friu di lama (profundo). 
Henter su investigacion lo tuma 
luga na Hulanda, ya cu ta instala 
un laboratorio proto-type na TU 



Delft. “Si tin e recursonan pa haci’e 
na Aruba, e lo ta miho p’e investig- 
acion,” e hoben a duna di conoce. 
Lopez a expresa un admiracion p’e 
caminda cu Aruba ta canando y a 
bisa cu e sistema cu e ta trahando 
cune ta basa riba awa di lama y co- 
necta na esaki, e plan di e compa- 
nia ta, ta uza e sistema OTEX. E ta 
uza e diferencia di temperatura di 
lama, di e parti ariba y esun abou, 
pa draai turbinanan cu ta genera 
coriente. Esaki ta algo cu por fungi 
como e “baseload” di coriente na 
Aruba y cu na mesun momento ta 
combina cu e produccion di awa. 
Y pa refresca edificionan grandi 
manera aeropuerto, hotel, edifi- 
cionan di Gobierno etc. 

E hoben lo finalisa den luna di 
maart cu su estudio Lopez ta 


premira cu e ta finalisa su estudio 
na maart otro aña y ta spera di por 
tin un oportunidad na Aruba p’e 
por pone su ideanan den practica 
of exporta e conocemento cu el 
a adkiri durante su estudio y su 
investigacion. 

E ta kere cu mirando loke TNO 
ta haciendo, e lo ta un tremendo 
oportunidad pa cual e lo sigui cu 
e vision di Gabinete Mike Eman II, 
di loke el a tende durante e dia di 
TNO Arubadag. Aunke, el a bisa, 
tempo cu el a scoge p’e estudio riba 
tereno di sostenibilidad, ainda e 
vision e aki no tabata na Aruba, 
awor cu Gobierno di Eman a pre- 
sente, e ta dune mas speransa cu 
e por bolbe Aruba na final y pone 
su conocementonan den practica. 


Di Qcuerdo cu Ministerio Publico 

Atraco riba chofer di taxi na South Beach practicamente soluciona 

E atraco arma riba e chofer di taxi, Ronny Gomez na South Beach Mall riba 26 di juli 
ultimo ta practicamente soluciona pa Cuerpo Policial di Aruba bao guia di Ministerio 
Publico. Actualmente tin 6 sospechoso den detención, entre nan dos menor di edad. 
Ministerio Publico sinembargo no ta exclui mas detención. 

Di acuerdo cu un comunicado di Ministerio Publico ayera tardi, durante e atraco riba 
e chofer di taxi Ronny A.Gomez un tiro a wordo gelos. E tiro aki a alcanza e victima 
den su cara. E1 a resulta gravemente herida y ta den exterior pa tratamento medico. 
E sospechosonan ta wordo sospecha di a comete un atraco arma sumamente violento 
y di posesion di arma di candela. 

E caso lo wordo trata Pro Forma den Corte na november benidero. Den su contenido 
e caso lo wordo trata na inicio di otro aña. 

AruParking no conoce excepcion? 

Ni pa un dokler cu mesler acudi 
urgenle pa wak un pacienle? 

Si tal paciente ta nan mama, nan no kier pa un dokter wak e mama? 


FOR di e conocido dokter di cas, Joost Samuels, nos di AWEMainta a 
haya un comentario, cu nos kier comparti cu nos lectornan. 

El a conta un experiencia amargo cu el a pasa aden siman pasa. T’asina 
cu diabierne den oranan di atardi, pa ser exacto, 17:15 dr. Samuels a 
ser pidi pa haci un wak un paciente di 87 aña kende ta malo y ta biba 
na Zoutmanstraat. 

E paciente mes ta di un otro dokter di cas, pero kende ta cu vakantie y 
como tal dr. Samuels ta atende su pacientenan. 

Ora el a yega n’e direccion cu e mester a bay, a mira un parkeerplaats 
otro banda di e cas, unda el a dicidi di bay parkeer su auto. 

Dr. Samuels tabatin su esculaap tras di su windshield y como e ta bay 
bishita un paciente, cu urgencia, semper a percura pa tin un borchi poni 
riba e dashboard den su auto, cu ta bisa bon cla: “Huisarts maakt visite”. 

Apenas el a baha for di su auto, un bus chiquito a para banda di su auto, 
unda riba dicho van a scirbipa identifica nan mes cu nan ta: Arupark y 
tin algun wielklem pinta banda di e van chiquito aki. Tras di stuur tin 
dos teenagers. 

E hobennan aki di AruPark a bisa dr. Samuels: “Meneer, Bo no por 
parkeer eynan, e ta unicamente p’e vergunninghouders!”. 

"Mi a bira wak rond di mi, y ningun 
caminda mi no por a haya un borchi di 
indicacion cu no mag parkeer eynan y 
tampoco mi no a mira un parkeermeter". 

Mi a contesta e hobennan aki: 

“E por t’asina, pero siendo un medico, mi mester haci 
un bishita di urgencia, kende ta biba otro banda di 
caminda, Ta un rato so mi ta bay”. 

E contesta di e dos muchanan a drei contesta e dokter: 

Nos no tin nada di haci cu esey. Bo no por parkeer 
eynan. De lo contrario nos lo pone un klem riba wiel 
di bo auto“. 

“Wel” dr. Samuels a reacciona, “mi por bay djis bay para dilanti e stupi 
dilanti di cas di e paciente? Eynan no tin un parkeervak tog”. 

“Bo no ta tende, mi a bisa cu bo no por parkeer eynan tampoco. Nos lo 
pone e klem riba bo auto. N’e skina na final di caya, tin un parkeerme- 
ter y cu un cantidad di lugar pa parkeer, pero bo tin cu paga”, tabata e 
contesta di e dos muchanan. 



“Riba mi pregunta, si e bishita cu mi tin cu haci, bishitando un paciente, 
cu nan por dicidi kico mi tin cu haci? Mi por a tende e muchanan aki 
reacciona, nos no tin nada di haci cu esey. Simplemente dokter no mag 
di parkeer unda dokter kier”. 

Dr. Samuel normalmente ta un persona masha keto, pero ora e ta haci 
su trabao, e.o. salba bida di hende, anto tin dos hoben kier pone klem 
n’e auto. E momento ey, mi no tin gana di pone dicho klem na cabez 
di ningun hende. Y dr. Samuels a dicidi di sigui su caminda pa haci su 
trabao, pa cual el a bay na dicho cas. 

El a tende masha critica riba e maneho nobo di parkeermeters, pero e 
situacion cu el a pasa den, mester ser evalua seriamente. 

Pasobra ey, tur esnan cu ser pidi pa asistencia, manera e.o. bombero, 
polis, y e repartidor di carta, nan tur lo klem nan auto? Of nan tambe 
mester para algun meter mas leu y paga pa haci nan trabao? 

Si e paciente mester a fayece, e cherche di e funeral, tambe mester paga 
pa recoge e morto? Y asina por sigui. 

E maneho aki ta mustra cu Gobierno ta golos pa haya placa, sin importa 
nan nada. 

Nos di AWEMainta a agrega n’e situacion aki, si ta mama di un di e 
hobennan aki, lo no permiti’e pa haya asistencia medico? Ta bon pa sa. 

Minister Sevinger tabata cla riba raport di Raad van State 

E ^^waarborgfunctie'' 
di Reino ta pa proteha 
ciudadanonan y no pa mete 
den asuntonan interno'' 


^ Avenida Milo J.Croes # 118 - A 
_ Tel: 5883948, Fax: 5883945, 



Dilanti Flora Market na Dakota, 
E-mail: doorhandle@setarnet.aw 


^mr 


STRIP CONTRA AWA Y CONTRA STOF, 
LEK-DORPEL PA PORTA Y BENTANA, 
TUR Dl MATERIAAL DURADERO. 


Walt Disney Tour 


Dec 19-270 2015 


- Magic Klngdom 

- Epcot Center 

- Universal Studios 

- Island of Adventure 


Travel Bureau lr\e. 

Tel; 582-1992 



Tin espacio 
disponibel ainda 


E peticion cu Tweede Kamer a haci na 
Raad van State riba e “aanwijzing” na 
Gobernador di Aruba pa no firma pre- 
supuesto 2014 a keda cla y a causa hopi 
reaccion. 

E raport a duna Gobierno di Aruba rason 
ora cu a bisa cu Reino no por mete den 
asuntonan interno di nos pais. Esaki ta 
loke cu Minister di Infrastructura y Inte- 
gracion Benny Sevinger a trece dilanti 
den un conferencia di prensa dialuna 
mainta. 

El a reacciona riba loke cu Raad van State 
a bisa encuanto e “aanwijzing” duna na 
Gobernador di Aruba, Fredis Refunjol, 
pa no firma presupuesto 2014 di Aruba. 
Un presupuesto cu ya caba a keda acorda 
den Staten di Aruba. 

Raad van State a haya importante pa 
enfatisa cu e intencion di e “waarborg- 
functie” no ta p’e wordo uza como un 
instrumento dor di Hulanda pa den forma 
regular mantene control riba gobernacion 
di otro paisnan di Reino. 

Pa apela riba e “waarborgfunctie” den 
caso cu Hulanda no ta di acuerdo cu e 
maneho di un pais, ta bay en contra di 
autonomia di cada un di paisnan aki, cual 
ta ancra den Gonstitucion. 

E mandatario, kende a presenta den un 
conferencia di prensa hunto cu su colega 
di Husticia Arthur Dowers, a bisa cu e 
meta di e “waarborgfunctie” ta pa protec- 
cion di e ciudadanonan y no ta un carta 
blanco pa interveni ki ora cu kier den 
asuntonan interno di e paisnan (e islanan 
Hulandes den Caribe). 

“Loke cu a pasa aworaki, no mag sosode 
nunca mas.” 

E mandatario a splica cu tur ley cu e 
paisnan Hulandes den Caribe pasa ta 
bay Gobernador pa wordo ratifica den 
nomber di Rey. 

E mester toets e riba tres aspecto: 
Derechonan Humano; Estado di Derecho; 


Bon Gobernacion, y tur den cuadro di 
Tratadonan Internacional. 

Si Gobernador sinti cu e ley ta contra un 
di e derechonan ey, e ta pon’e inmediata- 
mente na disposicion di Rey pa dicidi si ta 
destrui e ley of no. 

P’e tuma e decision aki, e ta mand’e Raad 
van State pa conseho. Si resulta cu nan 
conseho ta cu e no ta contra e derechonan 
menciona, Gobernador tin cu firma e ley. 

Y si RvS ta kere cu Gobernador tin rason, 
e ora e ta wordo manda Conseho di Minis- 
ter di Reino pa destruccion. E pais mester 
bin cu un ley nobo of un otro solucion. 
Pero e Presupuesto di Aruba no ta en- 
pugna cu ningun di e tratadonan aki y 
Gobernador mester a splica pakico el a 
wanta e ley, loke no a sosode. 

Aruba, segun Raad van State, no tabatin 
mucho opcion sino acepta e decision. E 
unico posibel procedura tabata pa sigui 
den consulta cu Conseho di Minister di 
Reino, pero den esaki Hulanda tin mayo- 
ria. 

“Otro posibilidadnan no tabatin, mientras 
cu no tin un “geschillenregeling” adecua- 
do basa riba e posibilidadnan cu Statuut 
ta ofrece pa esaki,” Raad van State ta bisa 
na final di su documento. 

Gobierno di Aruba awor ta laga pasado 
atras y ta bay concentra riba futuro. 

“Aki mester conclui cu ta importante pa 
desaroya mas liher posibel un bon “ge- 
schillenregeling”, p’asina e tipo di eroman 
aki no tuma lugar nunca mas,” Sevinger 
a bisa. 

Pa loke t’e accion di welga di hamber di 
Prome Minister durante e tempo ey, e 
mandatario a bisa cu esaki a hala aten- 
cion local y internacional. Dor di esaki a 
bin pregunta di Tweede Kamer y Aruba 
a haya razon. 

“E welga di hamber tabata un instrumen- 
to importante na unda nos a yega awor”, 
segun Minister Benny Sevinger. 

Manera ya ta un tradicion 

Divi Hotels a presenta loke nan tin pa celebra Fiesta di Fin di Aña 

ANUNCIO 

Yom Kippur 

En conexion cu e dia sagrado di Yom Kippur tur sucursal di CMB lo ta cera pa publico riba 

Diaranson, 23 di september, 2015. 


Na e comunidad Hudio nos lo kier desea un ayuno facil y scrito seyado. 


Bo banco amigo 


DEN presencia di Alex Nieuwmeyer, Gerente General di 
Divi Hotels y Gerrit Griffith, otro ehecutivo di e cadena, 
hunto cu nan team culinario a duna presentacion di loke 
nan tin di ofrece pa Fiesta di Fin di Aña. Un cantidad di 
invitado a duna acto di presencia y tin algun dunador di 
trabao cu a haci nan booking caba p’asina nan tin nan 
dia reserve. 

Tur esaki a tuma lugar den Alhambra Ballroom, cu ta 
birando masha conoci y tin demanda grandi pa otro 
actividadnan. Via di e fotonan aki, por haya un bista di 
loke cu Divi Hotels tin prepara pa fin di aña. 


CMB 

CARIBBEAN MERCANTILE BANK N. V. 






Átendon 


Nos coleganan e temporada aki ta haya 
training pa sirbi cliente mihor. Pa e motibo 
aki, WEB su CaLl Centery Loketnan ta cera 
desde 12:00 pm riba e siguiente dianan: 

18 y 27 di augustus 
4 ,22 y 25 di september 

Nos ta pidi discuLpa pa inconvenencia. 


lUEB 


en^'Sebedrijf Balashi 76. Aruba I T. 525 4200 I F. 585 2000 
ARUBAN.v. E. info@webaruba.com | www.webaruba.com 

Minister Michelle 
Hooyboer-Winklaar 

Aclilud, ne 
inlelgencia, la 
leke la delermina 
exile na scel 

IPA ta celebrando su di 
25 aniversario 





Pa mas informacion yamo 523-2250 
ofpasa cerca nos na Vondellaan 31 


BANCO Dl CARIBE 


Banco di Caribe Anjba N.V ta neserva e derecho di cobra un penalty fee di 16% p.a. riba e pnestamo den caso cu e pago no wordo had na tempo. Mester inlbnna Banoo di Caribe Aruba N.V. pa 
escrito den caso cu kiercancela e prestamo pnome cu efecha original di vencemento di e prestamo. E caha mesterla den poderdi Banco 90 dia pnome cu efecha cu ta desea di cancela e pnestamo. 
E 90 dia ta bai den efecto riba e dia cu Banco ricibi e caria. Den caso cu no cumpli cu e exigenda aki Banco di Caribe Aruba N.V. ta reserva e derecho dl cobra un boet di 3 luna di interes cu un minimo 
di Afi. 1,000. Ofeiia ta valido te cu fin di november 2015, despues di e campaña Entenes ta btra 7.75%. 


Bo tambe por disfruta 
di bo hardin cu bo famia 


Pasa na Banco di Caribe y ricibi 

interes di 6.55% (6.64% APfQ 

pa bo prestamo di hipoteca. 


E prome 90 dia ta paga interes so 

No Closing Fee 

CreditCarddi $1000 

100% di financiamento ta posibel 

Pakete di Seguro Atractivo 

NA apertura di e di 25 aña academico di In- 
stituto Pedagogico Arubano (IPA), Minister 
di Enseñansa Michelle Hooyboer-Winklaar a 
comparti conseho y motivacion cu e futuro 
maestronan. 

El a expresa cu ta hopi contento di forma parti 
di e ocasion extra special aki y a pidi e studi- 
antenan pa refleha riba “kico nan ta kere ta 
esencial p>e trabao di IPA” y “kico ta esencial 
pa esunnan cu ta sigui preparacion pa bira 
maestro n>e institucion aki”. 

Minister Hooyboer-Winklaar a comparti e esen- 
cia di e resultadonan di un estudio hopi recien, 
scirbi pa un profesor di Stanford University y 
publica den e ultimo dos pa tres simannan. E 
mensahe principal di e estudio tabata cu inteli- 
gencia ta importante, pero no mes importante 
cu “actitud” ora ta referi 
na “loke ta determina e 
exito di un studiante na 
scol”. 

E mandatario a bisa cu e 
berdad ta cu aunke nos 
enseñansa ta existi pa si- 
glonan continuamente 
ta haya mas informacion 
tocante kico t>e ingredi- 
entenan, e factornan cu 
ta contribui of determina 
kico ta haci un studiante 
mas exitoso cu e otro. 

El a encurasha e studian- 
tenan di IPA pa ta habri 
pa cambio, pa adapta- 
cionnan, pa pensa riba 
diferente manera pa haci 
cosnan y no keda pega 
den un pensamento. Min- 
ister Hooyboer-Winklaar a 
motiva nan pa adapta y no 
keda pega den e paradig- 
ma cu un persona ta nace 
cu capacidadnan y rib>e 
nivel ey e ta keda, pero 
cu tur hende por crece y 


desaroya den diferente direccion. 

El a pidi nan pa nan aplica e tipo di actitud aki 
tambe den nan mesun estudio y carera. 

E minister a pidi IPA pa hunga un rol impor- 
tante den trece e mensahe di motiva actitud di 
desaroyo bek den klas. Tur cos por wordo siña 
y ningun hende ta simplemente un producto 
di nan nacemento, pero tur hende tin habili- 
dadnan cu nan por desaroya of wordo motiva 
pa desaroya, el a agrega. Esaki ta conta pa tur 
persona y mester motiva e actitud aki for di 
ora cu e mucha nace, y sigur ora cu e mucha 
ta na scol. 

E titular di enseñansa a caba su discurso cu 
un dicho cu e mes ta gusta hopi, di un pelicula 
basa rib>e historia di un docente n>e area po- 
ber di East Los Angeles, kende a comberti su 


muchanan den hobennan cu ta kere den nan 
mes y a sali finalmente cu resultadonan den e 
top studiantenan di ful California. E manda- 
tario a cita: “If you want to teach, ask “how can 
they best learn”, not “can they learn”.” 

E ta basicamente un cambio di “mindset”, no 
pone limita e muchanan den nan enseñansa, 
no pensa cu nan tin un limite y laga eynan, pero 
mester yuda nan surpasa retonan y yuda habri 
portanan pa nan. 

E Minister a comenta cu e ta sigur cu tin 
educadornan cu ta pensa asina tur caminda, 
esunnan cu ta kere den e capacidadnan di 
nos muchanan y no den nan limitacionnan. E 
educadornan aki lo haya otro y motiva otronan 
pa uni n>e pensamento y punto di salida aki. 


INTERUPCION Dl SERVICIO 






ELMAR 

Redefining Energy 


En conexion cu trabaonan necesario, coriente lo 
wordo interumpi: 

Diahuebs, 24 di september 2015 for di 8'or a.m. 
te cu 4'or p.m. den vecindario di: 


■ Bubali un parti 

■ Washington un parti 

■ San Miguel 

■ Koyari un parti 

■ Keito 


■ Gasparito un parti 

■ Caya Mazurka un parti 
' Caya Musica un parti 

■ Palm Beach un parti 



Pa mas informacion yama 523-7100 of e-mail nos via customerservice@elmar.aw 

Na Wageningen 


Prome Minister a haya presentacion y 
demostracion di un'Algae research Facility' 




PROME Minister tabata diasabra ultimo di bishita na un centro di 
‘research’ naWageningen. E centro cu ta wordo administra pa ‘Wa- 
geningen University and Research’ (Wageningen RU) ta un facilidad 
cu ta focus rib’e ciencia y tecnologia relata na cuminda saludabel y 
tambe condicionnan di biba saludabel. N’e ocasion aki Prome Minister 
a haya un presentacion interesante y splicacion di e trabounan cu tin 
ta tumando luga cu alga (algen). 

E topico aki ta uno cu a haya hopi publicidad e ultimo simannan, 
particularmente relaciona cu reapertura di refineria na San Nicolas. 
E idea basico tras di esaki ta cu apertura di refineria ta trece cu ne 
tambe gasnan dañino pa medio ambiente. 

E intencion ta pa cuminsa un cooperacion entre e operador nobo di e 
refineria y expertonan riba procesamento di e gasnan haciendo uzo 
di algen cu por reduci e cantidad di gasnan dañino den nos aire sig- 


nificantemente. 

Esaki porhaci cu refinahe di petroleo na Aruba por bira mas ‘green’ of 
menos dañino pa nos medioambiente. 

Un di e cientificonan encarga cu e trabounan na Wageningen RU ta 
dr. Ir. Dirinde Kleinegris y a splica cu e trabounan ta un cooperacion 
entre Universidad di Verona (Italia), Universidad di Wageningen y 
TNO (Toegepast Natuurwetenschappelijk Onderzoek) cu porcierto 
tin un filial na Aruba. 

Dr. Kleingris a splica cu un parti importante di e investigacion ta pa 
determina cua t’e tipo di productonan por produci haciendo uzo di 
alganan. Por pensa entre otro riba bio-diesel, pero tambe un variedad 
grandi di productonan basico pa diferente tipo di industria, manera 
cosmetico y alimenticio. Un otro parti importante ta con pa produci 
algen di un manera mas eficiente cu ta posibel. 

EARTH, WIND & FIRE Experieni 


ROBERTA GAMBARINI 


MAITE HONTELE 


i^eropuerto Internacional 

Reina Beatrix 

ARUBA AIRPORT AUTHORITY N.V. 




^lnselAir 


RENAISSANCE' 

ARUBA RESORT & CASINO 


^oftware 


PRE-SALE $55,- :: DOOR PRICE $70,- 

VIP -TABLE / COCKTAIL TABLE: ORDER ONLINE OR CALL 5880211 


DOWNLOAD 
THE APP! 


■—f JazM Festival 

MJAruba 

SEPTEMBER 

25 & 26. 2015 


MIKE STERN BAND 


ROY HARGROVES RH FACTOR 


SATURDAY -SEPTEMBER 26 


3 STAGES, ART GALLERY 
FOOD COURT WITH 8 
DIFFERENT RESTAURANTS 


Aruba 


\RIBBEANSEAJAZZ.COM ...AND MANY MORE TBA 

THEMARKETATALHAMBRA • DE PALM TOURS DESKS • REDSAILSPO^S 


TICKETS AVAILABLE AT: 

SUPERFOOD • PLAZA BOOKSHOP • VALERO O’STAD • VALERO ESSOVILLE 


Raymond Begina a tuma timon overfordi Lindomar Scoop 

Liderazgo nobo na KPMG Dutch 
Caribbean y na oficina di Aruba 

Wim Grootveld ta encabesa oficina na Aruba 



MIENTRAS cu na nivel di Caribe Hulandes 
a bin cambio den liderazgo den KPMG, aki 
na Aruba tambe tin un lider nobo na cabes di 
e oficina local. Cu esey KPMG ta cla pa sigui 
desaroya y alcansa e siguiente nivel di crece- 
mento den e mercado di Caribe Hulandes. 

Desde dia 15 di juli 2015, Raymond Begina 
a bira e Presidente nobo di KPMG den Caribe 
Hulandes y Surnam. E tin un trayectorio largo 
di liderazgo den KPMG, cu un conocemento 
amplio den e industria di “consultancy”. 

E ta partner den e departamento di “Advisory 
Services” na KPMG DC&S y tabata responsabel 
tambe pa asuntonan comercial. 

E nombracion di Raymond Begina como 
Presidente a bin ora Lindomar Scoop a baha 
for di e funcion, despues di 5 aña na timon 
di e organisacion. E ultimo aki ta un partner 
tambe den KPMG DC&S den e departamento di 
Audit. Lindomar Scoop a traha 8 aña na Aruba 
y a regresa Corsou ora cu el a asumi e funcion 
di Presidente di KPMG. 

Pa loke t’e oficina di KPMG na Aruba, desde 
salida di Indira Solognier, a apunta Wim 
Grootveld como e lider p’e oficina. E ultimo 
aki ta un Accountant cu 11 aña di experencia 


y bibando na Aruba desde 2014 caba y gusta 
e cultura di nos isla. 

Cu e cambio den liderazgo na nivel di Caribe 
Hulandes, ta intencion di Lindomar Scoop pa 
ta hopi mas envolvi awor cu clientenan p’e 
servicio di Audit, tanto na Corsou pero spe- 
cialmente na Aruba unda e lo cuminsa bishita 
regularmente atrobe. Intencion ta pa brinda 
mas sosten n’e oficina na Aruba, cu ta conta cu 
14 profesional activo cu ta traha diariamente 
cu masha pasion y dinamismo den e servicio 
di Audit y Advisory. 


KPMG Caribe Hulandes & Surinam ta parti di 
e red mundial di KPMG International y tin mas 
di 150 profesional masha pasiona trahando 
riba tereno di servicionan di Audit y Advisory. 
KPMG DC&S ta enfoca rib’e 5 sectornan mas 
importante den nos economia, esta e sector 
financiero, sector publico, sector di salubridad, 
energia y industria di telecomunicacion. 

Den e region Caribe Hulandes y Surnam, 
KPMG tin ademas di su oficina na Aruba, ofi- 
cinanan na Surnam, Boneiro, Sint Maarten, 
Cuba y Corsou. 

Endy Croes di MEP: 

Evelyn Wever-Croes, 
e dama mas capacita 
pa dirigi Aruba den e 
proximo gobernacion 


ENDY Croes ta duna di 
conoce cu Movimiento 
Electoral di Pueblo (MEP) 
ta den proceso - di acuerdo 
cu su statutonan - prepa- 
rando pa su Congreso 
di dia 27 di september 
proximo, unda MEP lo bay 
scoge su Lider. Sin duda 


algun mirando atras rib’e 
trabaonan valioso cu e 
Lider di MEP actual, sra. 
Evelyn Wever-Croes a bin 
ta desplegando, no ta keda 
espacio pa duda cu Evelyn 
Wever-Croes lo keda re- 
eligi como Lider di MEP. 


3imply Xhe Best I 



PARTS 

MORGENSTER # 12 - B TEL: 583 1001 


DRAGON 

CD & ELECTRONICS 



LFn dama amabel y in- 
tachabel, yena cu energia 
positivo cu un amor in- 
condicional pa su famia y 
henter e pueblo di Aruba. 
Evelyn Wever-Croes ala- 
vez tin un preparacion 
amplio y a demostra su 
caracter y firmesa tra- 
hando tanto den sector 
priva como sector publico, 
segun Andy Croes. 

Mi tabata tin e honor di a 
traha cu Evelyn den e pro- 
ceso pa restructura partido 
MEP, pero tambe asisti 
n’e diferente reunionnan 
y mester bisa cu e vision 
cu Evelyn Wever-Croes 
tin ta uno fenomenal. Su 
manera tactico di dirigi re- 
union y busca solucionnan 
real pa cada problema ta 


sobresali. 

Andy Croes ta remarca 
tambe e pasenshi y dedi- 
cacion cu Evelyn Wever- 
Croes tin pa atende su 
pueblo, entre otro yenan- 
do papelnan di belasting 
gratuitamente tur siman 
na Cede di MEP y apor- 
tando tambe cu tur sorto 
di cartanan di bezwaar pa 
cu pueblo, ta hechonan cu 
mester ser elogia. 

Evelyn Wever-Croes ta do- 
mina e materia di finanza 
den forma amplio, unda pa 
mas di 10 aña el’a sirbi su 
pais na timon di e Depar- 
tamento di Finanza. 

Pues resumiendo, e ex- 
periencia, amor, pasion, 
dedicacion, disciplina pero 
sigur e determinacion cu 



sra. Evelyn Wever-Croes 
tin ta haci cu indiscutible- 
mente Evelyn Wever- 
Croes lo wordo re-eligi 
como Lider di MEP pa guia 
e partido y haci’e un biaha 
mas e partido mas grandi 
di Aruba cu un victoria 
absoluto. Evelyn Wever- 
Croes merecidamente, 
nos promer Dama como 
Promer Minister den histo- 
ria politico di Aruba, Andy 
Croes ta termina ta bisa. 


Universidad di Aruba 
ta contento di ta 
partner cu TEDx Aruba 


TEDX t’e nomber pa un evento di TED 
cu ta organisa independientemente. TED 
ta un plataforma pa ideanan cu ta balioso 
pa comparti. 

Originalmente e nomber TED a bini di 
Tecnologia (Technology), Entretenimen- 
to (Entertainment) y Diseño (Design). 
E bunita di e proceso di organisa TEDx 
Aruba ta cu a modifica Entretenimento 
(Entertainment) pa Educacion (Educa- 
tion). Asina ta cu TEDx Aruba tin den su 
centro e concepto di Educacion. 

Meta di LFniversidad di Aruba ta pa crea 
condicionnan pa intercambio di idea 
y conocemento entre hendenan aki na 
Aruba. 

E plataforma TEDx ta duna nos e opor- 


tunidad di participa n’e plataforma aki 
y observa di serca kico e oportunidad 
particular di e formato di TED ta ofrece 
na nos tanto como oradornan di Aruba y 
tambe como audiencia. 

P’e motibonan aki Universidad di Aruba 
ta contento di a haña oportunidad pa ta 
‘knowledge partner’ di TEDx Aruba. 
Como Universidad di Aruba nos tambe a 
haña oportunidad di trece ideanan con e 
Universidad di futuro lo por sirbi e comu- 
nidad di Aruba y esnan den region mihor. 
Nos ta invita nos comunidad di Aruba pa 
tuma e oportunidad pa ta presente n’e 
evento di TEDx na Aruba diarazon dia 
23 di september desde 6’or di atardi. Mas 
informacion ta disponibel riba e website 
https://tedxaruba.com/ 

Ayera mainta 

Accidente cu hopi 
daño material na Paradera 






DIALUNA mainta pa 11.15 riba e caminda Kibiama pa 
Tanki Flip net na altura di Pacific Paradera tabatin un 
accidente cu masha daño material. Aki un jeep marca 
Jeep, un V-172 cu tabata bin for di Jaburibari pa subi e 
caminda di Paradera sin duna preferencia na un Toyota 
grandi Mark 2 cu stuurwiel banda drechi, A-21470. 
Despues di a dal, e chauffeur di e auto Toyota a keda 
herida y a wordo transporta cu ambulance pa hospital. 
Pcupante di e Jeep cu ta un dama a wordo mira pa per- 
sonal di ambulance mes. Tur dos auto a keda total-loss. 

Prome Minister di Aruba y Port of Amsterdam a reuni tocante cooperacion 

E cooperacion aki ta trece 

dobel benefido 



E cooperacion cu Gabinete 
Mike Eman II ta yegando 
na dje cu Port of Amster- 
dam, ta trece dobel ben- 
eficio. No solamente ta de- 
saroya e waf di Playa den 
uno pa barconan crucero, 
pero ta trece un conexion 
mas integral entre waf y 
centro di ciudad. 

Prome cu e reunion cu 
Prome Minister Mike 
Eman y su delegacion a 
mantene cu gerencia di 
Port of Amsterdam, nan 
a haya un recorido unda 
por a mira con a desaroya 
e concepto di un waf cu 
ta wordo integra den e 
ciudad. 

A desaroya e dos areanan 
aki den otro, Gert van 
Nieuwenhuizen, Manag- 
ing Director di Port of Am- 
sterdam International a splica e delegacion. Un 
maneho di e forma aki pa Aruba tin sentido, el a 
agrega, ya cu desaroyando e dos elementonan 
aki den otro ta haci cu “Aruba ta posiciona su 
mes hopi mas fuerte den dos sector”. 

Esaki no tabata e prome encuentro entre ge- 
rencia di Port of Amsterdam y Gobierno di 
Aruba. Den luna di mei nan tabata presente 
pa un conferencia y a reuni cu tur e persona- y 
instancianan concerni den desaroyo di e vision 
di Gabinete Mike Eman II pa desaroya tanto e 
wafnan y sigur esun di Playa unda cruceronan 
ta mara wordo conecta cu centro di ciudad. 

"Nos a sinfi despues di e 
reunionnon ey caba cu o logro un 
bon fundeshi po creo un relocion 
esfrecho po fermino lorgo/' 

gerente di Port of Amsterdam a comenta 
despues di su encuentro awor na Hulanda. 

E relacion entre Aruba y e haf di Amsterdam 
ta trece hopi beneficio pa Aruba, e ehecutivo 
a splica. “Asina cu nos cuminsa traha aki dos 


luna nos lo evalua cual ta e puntonan unda 
cu por logra crecemento pa Aruba y APA, pa 
mehora tanto turismo como e haf, y pone e 
economia na un posicion hopi mas fuerte, cla 
pa futuro y un posicion mas fuerte pa Aruba 
den region.” 

Despues cu Gobierno e decision pa construi un 
waf di carga nobo na Barcadera, a traha rib’e 
concepto pa haci e waf di Playa uno turistico. 
E idea ta pa habri e waf mas tanto posibel p’e 
fluho di hende y creando un ruta cu ta yega 
pa centro di ciudad. Den esaki Aruba a haya 
e partner ideal den Port of Amsterdam cu tin 
e concepto aki implementa caba den e ciudad 
Hulandes. 

E haf di Rotterdam ta hopi conoce p’e trafico di 
carga, pero Gobierno di Aruba a scoge pa traha 
cu Port of Amsterdam simplemente pasobra 
nan waf a desaroya “pa tin un apelacion hopi 
positivo riba bishitantenan y e forma con nan 
a conecta e centro di ciudad cu e wafnan ta 
hopi importante,” Prome Minister Mike Eman 
a splica despues di su reunion na Hulanda. 

Gabinete Mike Eman I y II a inverti hopi den 
centro di ciudad y ta busca pa haya e forma 


pa crea un inter-relacion entre e waf y centro 
di ciudad. 

“Nos a mira cu e forma moderno di desaroya 
wafnan ta cu no ta isola nan for di e trafico di 
hende. Esaki ta nifica cu e hendenan por yega 
mas cerca pa por experencia e bunitesa di un 
waf, mirando barco y botonan ta drenta y sali. 
Nos tur por corda tempo cu nos tabata mucha 
ta bay sinta mira e barconan. Pero pa moti- 
bonan di siguridad a pone hekinan.” Pero, e 
mandatario a agrega, awor ta buscando forma, 
mescos cu Amsterdam a haci, halando e heki- 
nan mas cerca di e barco, creando un espacio 
hopi mas grandi den e waf unda ciudadanonan 
por cana. 

E experiencia ariba menciona di Port of Am- 
sterdam tabata determinante pa Aruba trata 
di busca un acuerdo cu e grupo aki. Di e forma 
aki ta crea mucho mas bida pa centro di ciudad 
y Aruba ta haya mas experiencia den e desar- 
oyonan nobo cu tin. Esaki ta encera hopi mas 
actividad den y rond di centro di ciudad y waf, 
y cu e ambiente nobo cu ta crea, e barconan 
crucero ta keda mucho mas largo mara den 
waf. 

Servkio pa 
Comunidad 


Id^AWEMainta 


Emergencia 


Brandweer: 911 

Polis: 100 

Polis Oranjestad: 102 

Polis San Nicolas: 104 

Polis Santa Cruz: 105 

PolisShaba: 107 

PolisTipLine: 11141 

Ambulance San Nicolas: 584-5050 

Ambulance Sasaki: 582-5573 

AmbulanceWayaca: 582-1234 

Hospital: 527-4000 

Centro Medico San Nicolas: 524-8833 
SVB (AO-Ziekmelding): 527-2782 


Botica na warda 


Pabou di Brug: Paradera N.V. 
Pariba di Brug: San Lucas N.V. 


Dokter nawarda 


Pabou di Brug: 


Pariba di Brug: VIS 


Servicionan 

ELMAR Storingdienst: 

523-7147 

117 

584-5080 

Funeraria 

AD Patres: 

5842299 

5886699 

The OliveTree: 

5820000 

Fundacion 

Rode Kruis Aruba 

582-2219 

FADA: 

583-2999 

Fundacion Respeta Mi: 

582-4433 

Fundacion Guia Mi: 

587-1677 

Muheden Dihcultad: 

583-5400 

Telefon pa Hubentud: 

Centro Kibrahacha: 

588-3131 

Stichting Bloedbank: 

587-0002 

MaryJoan Foundation: 

588-9999 

Koningin Wilhelmina Fonds:582-0412 

Prome Minisfer Mike Emon a reuni cu Minisfer Hulandes Jeroen Dij'selbloem 


Nos por sigui cu nos vision y 
sigui Irahn hunto den Reino 



DIABIERNA atardi Prome Minister Mike Eman a reuni 
cu Minister di Finansas Hulandes, Jeroen Dijselbloem 
na Den Haag. 

Na final di e reunion, Prome Minister Eman a bisa di 
ta satisfecho con e reunion a bay y cu a intercambia di 
pensamento tocante di e vision di Gobierno di Aruba p’e 
ultimo añanan. 

A repasa con a surpasa e retonan cu a confronta, manera 
seramento di refineria y con saca Aruba for di crisis, me- 
horando poder di compra y crea perspectiva pa futuro 
di Aruba. 

“Esey t’e caminda cu nos a cana tambe cu exito, bayendo 
for di un caida di 15% di economia pa un crecemento di 
pa 2 pa 3%ultimo añanan, a baha desempleo di 12 pa 
7%, y a logra crea perspectiva positivo. Tur esakinan 
t’e logro di e maneho cu nos a hiba cu inversion den 
renobacion di bario-, scol- y espacionan publico, sosten 
p’esnan di menos recurso.” 

Sr. Eman a sigui splica cu esaki ta debi na, “un vision 
social economico basa rib’e sentido di solidaridad cu 
den cierto coriente politico na Hulanda nan tin hopi 
respet p’e. Esaki ta duna nos un plataforma hopi fuerte 
pa mustra cu nos a cana e caminda y den e di dos fase 
nos ta canando e mesun caminda pa logra sostenibilidad 
den nos finanza publico, deficit y debe cu ta bahando. 
El a agrega cu si na 2009 a tuma e decision pa tuma 
medida, esey lo a sink Aruba. 

Pues e vision cu Gobierno a bini cune ta loke cu econo- 


mistanan renombra mundialmente, laureadonan di 
premio nobel, ta bisa t’e caminda pa cana, bou di e 
condicionnan cu Aruba tabata aden n’e momento ey. 
Banda di esaki a papia riba varios topico mas di interes, 
entre otro, di ayudo tecnico cu a pidi na Ministerio di 
Finanza di Hulanda cu por wordo uza den e diferente 
departamentonan di Minister Angel Bermudez. 

Pa loke t’e CAFT, Sr. Eman ta kere cu awor cu e reglanan 
ta bon defini por evita cualke malcomprondemento. 
Contrario na loke algun den oposicion ta bisa, CAFT ta 
un organo cu ta conseha Gobierno y por duna su conse- 
honan sin algun problema. Pero di otro banda ta keda 
na Gobierno y su partnernan social pa disidi e rumbo di 
pais Aruba. 

Sr. Eman a splica, “nos tin palabracionnan hopi cla, cu 
nos a pone e normanan y nos a pone tambe pa locual 
ta CAFT: un instituto pa yuda controla e normanan. Di 
momento cu Gobierno tin su presupuesto nan lo duna 
comentario, sea cu tur cos ta con of cu nan kier mira mas 
cambio, Gobierno semper mester responde riba nan, 
pasobra asina e ta ancra den ley. 

Nos ta spera cu awor cu tin e claridad di e normanan, 
e reglanan di wega ta hopi bon ancra tambe. Esaki ta 
evita e tipo di mal comprondementonan cu tabatin y 
nos ta contento cu esaki ta hopi bon defini y cu nos por 
sigui cu nos vision y traha hunto den Reino di un manera 
mucho mas constructivo manera cu nos a bin restablece 
na momento cu nos a drenta gobernacion.” 

Segun Porlannentano Jennifer Arends-Reyes 

No per compara cifranan di Turismo 
cu no la oficial ni complelo 



SEGUN Sra Arends-Reyes por a tuma nota 
cu na varios ocasion miembro di oposicion 
Sr. Oduber ta publicando cifra cu no a ni sali 
oficial di instancianan concerni y cu no ta e 
cifranan completo tampoco. 

Ta di lamenta cu ta trece un bista eroneo y 
negativo riba nos pilar economico principal 
cu ta Turismo. 

Locual tin di cifra oficial <released> di e in- 
stancianan ta di luna di july pa motibo cu pa 
augustus dia cu Sr. Oduber di MEP a publica 
cifra ainda tabata falta algun dato pa procesa. 
Den luna di july YTD (year to date) Aruba a 
conose un aumento substancial di stop-overs 
of turista cu ta yega Aruba, un aumento di 


15.8% di 585,823 turista pa 678,404 den e 
prome siete lunanan di 2015. 

Compara cu otro islanan di Caribe cu a conose 
un aumento entre 5 pa 10%, ta nifica cu mas 
turista ta scoge Aruba. Pa compara luna cu 
esun di e aña anterior ta bon pero mester wak e 
cu un bista mas amplio. Turismo ta dinamico y 
ta varia di luna pa luna y por wordo influencia 
pa varios factor manera evento, mal tempo of 
cualkier otro factor. 

Un punto tambe cu Parlamentario Oduber 
tabata preocupa t>e percentahe di ocupacion 
di camber di hotel cu a baha un luna cu algun 
percentahe. AHATA a pronostica cu nan av- 
erahe di ocupacion di camber durante 2015 
ta keda entre 76-78% y hasta ta conose un 
aumento di 4% compara cu 2014. Tambe e 
ADR (Average Daily Room rate) lo conose un 
aumento entre 5-10% den 2015 huntu cu e 
REVPAR den e mesun trend tambe. 

AAA (Aruba Airport Authority) tambe a an- 


uncia cu lo tin 13% mas asiento disponibel pa 
Summer 2015 (july 12015- october 312015) 
compara cu e mesun prome siete lunanan di 
2014. Turismo crucero ta pronostica cu lo 
por tin un disminuicion di 5-10% compara cu 
e aña anterior pero asina mes ta un sector cu 
ta trahando sumamente duro riba dj>e pa aña 
2016 tin un mihor aña p>e turismo crucero. Cu 
ampliacion di e terminal por spera barconan 
mas grandi tambe pa Aruba. Awor dia cu tin 
mal tempo Aruba por perde 4000 pasahero 
den un solo biaha por ehempel y ta factornan 
cu por pasa. 

Pa compara cu un bista mas amplio riba tur- 
ismo nos por uza e factor di tourism receipts 
dus locual cu e turistanan ta contribui na nos 
economia tambe pa midi con ta bayendo y e 
Tourism receipts ta creciendo cada aña kier- 
men sigur e factornan ta balansa otro y locual 
t>e contribucion di turismo na nos economia 
ta keda substancial. 


Expenditures 


Tourism Receipts 






rin Millions of AFLi 






YEAR 

Ist 

2nd 

3rd 

4th 

TOTAL 

2010 

644.5 

519.8 

502.5 

566.2 

2,233.0 

2011 

690.4 

582.1 

555.4 

583.4 

2,411.3 

2012 

728.7 

581.2 

576.5 

615.1 

2,501.5 

2013 

774.9 

621.4 

600.6 

680.4 

2.677.3 

2014 

810.7 

659.3 

679.6 

723.1 

2.872.7 

2015 

864.4 

NA 

NA 

NA 

NA 

Source; Central Bank of Aruba 

Ortografia, vocabulario, 
diccionario, lexicografia y 
etica di periodismo 

Skirbi pa Clyde Harms 


“NINGUN diccionario ta contene tur palabra 
di e idioma”, palabranan di Sr. David Skinner, 
un autor cu ta skirbi regularmente pa New 
York Times. E ta bisa cu ni e diccionarionan 
di Ingles manera “Merriam Webster’s” 
of e “Oxford English Dictionary” cu ta 
pretende di ta “unabridged” no ta completo. 

E lexicografonan mes ta bisa cu nan trabou 
nunca ta caba. Constantemente palabranan 
nobo ta wordo inventa, palabranan ta cambia 
di significacion segun uzo of nan ta haya 
significacion adicional. Leu leu tin palabranan 
ta keda elimina completamente pasobra nan tin 
tempo largo sin wordo uza. Papiamento tambe, 
mescos cu tur otro idioma den uzo, tin bida. E ta 
genera otro palabranan y algun di su palabranan 
ta muri eventualmente. 

Vocabulario Ortografico di Papiamento 
tampoco ta contene tur palabra. Den e 
Introduccion di e buki Vocabulario Ortografico 
di Papiamento ta skirbi ‘Wo mester considera 
e vocabulario aki como un lista completo di tur 
palabra na Papiamento. Den transcurso di tempo 
e lista lo sigui crece.” (E palabranan inclina ta 
di e autornan di e buki). 

Segun e linguista Ramon Todd Dandaré, 

“Falta masha hopi palabra aden, pero mester 
tene cuenta cu ta un LISTA DIPALABRA e 
ta, NO un diccionario. Y ningun diccionario 
TAMPOCO no ta completo.” 

Meta di e publicacion aki, segun Departamento 
di Enseñasa Aruba (DEA) ta “pa yuda e uzado 
ora e kier sa con pa skirbi palabra segun 
e ortografia di Aruba”. Sigur e lista ta un 
herment importante pa yuda nos construi texto 
ortograficamente disciplina na Papiamento, pero 
esey no kier nifica cu e coleccion aki di palabra 
ta encera tur loke nos idioma ta. E no por wordo 
considera e “alfa y omega” di nos idioma. 

Segun Departamento di Enseñansa Aruba”, e 
""Vocabulario Ortografico di Papiamentó” ta 
contene mas cu 17.000 palabra tempo cu el 
a wordo publica na 2009. Global Language 
Monitor na 2014 a estima cu idioma Ingles ta 
contene mas di 1,025 miyon, si, miyon, palabra 
y cu un palabra nobo ta wordo crea cada 98 
minut. Kier nifica cu tin mas di un miyon mas 
palabra pa expresa pensamentonan na Ingles cu 
na Papiamento. 

Pa via di mi formacion, na un scol preparatorio 
y un universidad Mericano, y mi mas di 25 aña 
cu Esso/Exxon, ami ta pensa normalmente na 
Ingles. Considerando e estadiscanan nombra aki 
riba, ta bay tin hopi bes cu mi kier skirbi algo 
pa cual mi tin e palabra na Ingles, pero no na 
Papiamento. 

Si ami no sa un palabra na Papiamento con 


mi ta hay’e? Na Ingles mi por busca den un 
diccionario algo cu ta expresa mas o menos 
loke mi kier bisa y djei busca un sinonimo. 

Con mi por haya un palabra na Papiamento? 
Ami no conoce ningun diccionario cu ta duna 
un splicacion of nificacion di palabranan 
na Papiamento. Si mi conoce e palabra na 
Hulandes mi ta uza e diccionario di e pareha 
van Putte-de Windt. Si mi conoce e palabra 
na Ingles, mi ta uza e diccionario di Sr. Jossy 
Mansur. 

Pero, si e palabra cu mi a haya no ta 
den e “Vocabulario”? Tuma e adverbo 
“razonablemente”. Den diccionario di Sr. Jossy 
Mansur e ta existi cu nificacion di “reasonably” 
na Ingles. E traducccion na Hulandes, segun 
Themes 

handwoordenboek, ta “redelijk” y den e 
vocabulario Hulandes - Papiamento di e pareha 
van Putte - de Windt, e palabra “redelijk” 
ta wordo traduci como “razonablemente of 
rasonablemente”. Ningun di dos ta parece den e 
“Vocabulario”. E Gootwoordenboek di van Putte - 
de Windt ta un vocabulario cu un propio miembro di 
Lanta nos Papiamento a recomenda pa informacion 
adicional di Papiamento. Asina mes, evidentemente 
tin cu ta trata e “Vocabulario” como un bijbel 
sagrado y si e palabranan no ta den e Vocabulario pa 
nan e plabranan nan no ta existi. 

Na otro paisnan, e corant y revistanan tin nan propio 
reglanan di skirbimento pa nan empleadonan. E 
“guidelines” di New York Times tin casi 700 pagina 
y ta dicta e.o. ki ora mester uza letter mayusculo y ki 
ora no ta permiti. Nan ta hasta dicta riba e uzo di e 
famoso “Oxford comma”. Naturalmente, e reglanan 
aki ta pa e empleado y freelancenan cu ta contrata 
pa skirbi columna regularmente. Si tin algo cu un 
“proofreader” kier cambia pa un razon of otro, pa 
etica periodistico e ta contacta e autor prome. 

Pa esnan cu ta somete articulo pa publicacion, 
diferente corant tin diferente limite di e cantidad di 
palabra cu e articulo por contene. Tur ta nenga di 
publica articulo cu ta contene inmoralidad, insulto 
personal of otro topiconan cu e corant ta considera 
taboo. Aki tambe nan ta mantene e regla cu si tin 
algo cu un proofreader kier cambia pa un razon 
of otro, pa etica periodistico e ta contacta e autor 
prome. 

Ami a skirbi tur corant cu sa publica mi storianan 
pa puntra si nan tin regla cu ami como autor 
mester accepta. Un solo corant a contesta mi, 
pero considerando e centenares di articulo cu tur a 
publica di mi, mi ta supone cu mi ta haci loke nan ta 
spera di un contributor serio. 

Meta principal di una dicconario. David Skinner, a 
a yega di skirbi cu cada usado di diccionario y un 
lexicografo tin nan mes idea kico e diccionario su 
meta principal ta. Segun Sr. Skinner, tin usuario cu 





ta kere cu e diccionario ta un codigo legal, mientras 
tin lexicografo ta considera un diccionario un 
raport parcial. Uno kier contestanan desambiguoso 
tocante ortografia, significacion, gramatica y uzo di 
palabranan mientras cu otronan ta aspira neutralidad 
y esunnan mas serio ta mas cauteloso ainda pa 
no impone nan idea di loke ta “bon” Ingles riba e 
propio idioma. 

E grupo cu a crea e “Vocabulario Ortografico di 
Papiamento” a haci nan trabou, pero nan mes ta 
adverti cu e buki aki no ta fin di mundo. Awor 
ta pa e usuarionan, autor y publicadoman, uz’e 
rasonablemente of razonablemente. clydeharms® 
yahoo.com 

Cu un scholarship di Broward College na Fort Lauderdale 

Dijendrick Croes awor 
ta studia y hunga 
basebaii na Fiorida 


DIJENDRICK Croes un hoben di apenas 18 
aña a inicia su carera nobo na Broward College 
na Fort Lauderdale Florida. 

Despues di un ty out cual a tuma lugar na 
september 2015 na Aruba e scoutnan di 
school a keda impreciona cu e batting speed 
y flexibilidad di mannan di Dijendrick Croes. 
Januari 2015 nan a pidi mayornan pa hiba 
Dijendrick un biaha mas Fort Lauder Dale 
p’e practica cu e team y asina nan por hasi 
un di dos evaluacion. Head Coach Ben Bizier 
despues di a reuni cu mayornan di Dijendrick 
Croes a expresa su deseo pa por tin Dijendrick 
na school y den su team p’e proximo temporada 
esta desde augustus enadelante y a ofrese 
Dijendrick un scholarschip. 

Dijendrick a regresa Aruba p’asina cuminsa cu 
su preparacionnan. Dijendrick Croes a biaha 
pa Puerto Rico pa hunga Latino Americano 
den Juni ultimo cu Selecion di Aruba y 
eynan scoutnan di Broward a bolbe evalue 
y Dijendrick ta resulta e mihor bateador di 
selecion di Aruba y a cay den e top tresnan 
mihor di henter e torneo. 

Dijendrick Croes a probecha di su unico 


oportunidad 
pa representa 
A r u b a n a 
augustus recien 
den selecion 
di softball fast 
pitch na Bogota 
Colombia y aki 
a bolbe mustra 
su talento 
terminando cu 
11 hit den 19 
turno di cual 5 doblete y un triple y den e top 
5 di henter e torneo. 

Final di augustus Dijendrick despues di a 
procesa su Visa 120 pa USA a raporta na 
Broward College. Akinan Dijendrick a ricibi 
desde e mesun dia 3 set di uniform completo 
p’asina inicia mesora cu practika. Schedule 
ta bay school mainta te l:30pm y tur merdia 
desde 2:45pm pa 5:30pm tin training cu henter 
e ekipo. Training ta di un nivel hopi halto. Tur 
atleta mescos uniforma pa trainingy disciplina 
ta conta masha hopi. Mayornan por a aprecia 
e promer 3 dianan di training. 


■» 


School tambe mientrastanto a inicia. 
Condicion ta cu hungador mester studia y haal 
bon punto y mester traha duro p’e team pa por 
mantene un di dos aña di scholarship. 
Diabierna ultimo Dijendrick Croes a hunga su 
promer wega cu Broward College y a bay di 3-2 
cu 2 RBI cual porcierto ambos bataso tabata 
doblete. Pues un bon inicio. 

Dijenrick Croes ta jui di Dilailah Croes Odor y 
Endy Croes unda mas cu claro ambos mayor 
y henter famia kier desea Dijendrick Croes 
hopi exito na USA y ohala portanan por keda 
habri pe. 


^Ban Preveni 
Cancer Hunto^ 

Koningin Wilhelmina Fonds ta presenta un 
charla diasabra dia 26 di september 


DEN CUADRO di nos campaña 
di concientisacion ‘Ban Preveni Cancer 
Hunto’, Koningin Wilhelmina Fonds Aruba 
(KWF Aruba) ta organisando un otro 
charla diasabra awor 26 di september na 
ImSan na Sanicolas for di 9am te cu 12or. 

E campaña di concientisacion ‘Ban preveni 
Cancer Hunto’ ta enfoca riba 3 aspecto cu 
por yuda preveni cancer: Mantene un peso 
saludabel, Move mas y Come Saludabel y tur 
e tres puntonan aki lo bin dilanti den e charla. 


Durante e mainta 
aki lo tin diferente 
orador. 

Saskia Budel ta 
nutricionista y 
lo papia riba con 
nos por come 
saludabel y 
mantene un peso 
saludabel. 

Rene Wild no ta desconoci den comunidad y ta 
un fitness instructor y nutricionista. E lo papia 
rib’e importancia di movecion regular den nos 
bida diario 

Solange Tchong ta traha den e Departamento 
di Comunicacion di AZV y e lo amplia rib’e 
servicionan cu AZV ta brinda na pashentnan 
di cancer. 

Soila Vries ta un sobrebibiente di cancer y e 
lo conta su experiencia cu cancer y con el a 
surpasa tur cos. 


Dr. Sandy Roga, B.s.D.C. ta chiropractory e lo 
splica con esaki por yudabo den hiba un estilo 
di bida saludabel 

Bojoura Cos Richards di KWF Aruba lo duna un 
splicacion riba’e servicionan cu nos ta brinda 
comunidad. 

Un peso saludabel, movecion y come saludabel 
no solamente ta importante den e parti 
preventivo pero tambe estudionan cientifico 
ta mustra cu un estilo di bida saludabel ta hopi 
importante pa e sobreviviente di cancer tambe. 
Come saludabel, ehercicio regular y un 
peso saludabel ta yuda e sobreviviente 
di cancer preveni pa haya cancer atrobe. 

E charla aki ta dirigi riba comunidad en general 
y e entrada ta gratis. Si bo kier mas informacion 
y kier registra di antemano, bo por haci esaki 
na nos Centro di Informacion na Spinozastraat 
9, net patras di Watertoren na Playa. Tambe 
por yama na 5820412 of registra via nos 
FaceBook Koningin Wilhelmina Fonds Aruba. 

Resultadonan di 
One Cool Summer 
Nationals 2015 


Diasabra ultimo dia 19 di september un 
biaha mas tabata yena cu speed y accion 
riba International Raceway Park Palo Marga 
caminda e caredanan di drag racing a tuma 
lugar pa asina completa e evento di One Cool 
Summer Nationals 2015. 

Despues di sigur algun orayena cu adrenalina 
y tension, caminda coredornan y publico a sa 
di respalda e evento un biaha mas, awe nos 
por presenta e resultadonan di diasabra ultimo 
di One Cool Summer 2015: Den e categoria 
Natural Aspirated Front Wheel Drive a keda na 
prome lugar Carl Werleman caminda e di dos 
lugar a bai pa Edward Croes. Den e categoria 
Outlaw Front Wheel Drive cu un bes mas a 
mira accion Reynaldo Kelly a keda na di dos 
lugar ora ela cai venci pa Jason Nicholls cu a 
bai cu e titulo maximo di Outlaw FWD. Quick 
16 bike tambe ta un categoria cu a mira accion 


un bes mas diasabra 
ultimo. E careda 
final a bai entre 
Jayson Geerman 
y Angelo Ras, 
caminda Angelo 
Ras a sa di bai cu 
e ultimo winlight 
di e categoria aki 
y asina titula su mes campeon di Quick 16 
bike. Den e categoria Super Street 10.90 e 
rumannan Reyes a sa di domina e categoria y 
a topa otro den final. Ta bon pa remarca aki 
cu un categoria dedica na sr. Roy Reyes, nan 
tata, e dos rumannan aki a sa di bataya te final 
caminda den final Jean Carlo Reyes a cai venci 
pa su ruman Jobert Reyes cu a keda e maximo 
ganador di e categoria aki. 

E categoria Quick 16 auto a mira accion entre 
varios autonan import batayando cu esnan di 8 
cylinder. Aki e final a bai entre Jean- Carlo Ras 
y su JR Madness Datsun y Shaquil Geerman 
manehando e Corvette Proud & Rebel. Un 
careda sigur caminda a wordo dicidi ken ta 
haya e trofeo maximo cu ta e Iron Eagle di 
IHRA p’e categoria aki cu a wordo dedica 
na nos amigo Emilio Ortiz (q.e.p.d.). Aki 
Jean-Carlo a sa di titula su mes campeon di e 


categoria. Finalmente den e categoria crazy 8’s 
cu e index di 8.88 e final a bai entre Alexander 
Croes cu su Hot Roller altered y Ling Angela 
cu su Johannes Racing. Den e careda final aki 
Ling Angela a sa di tuma e ventaha coriendo 
un tempo di 8.88 den final y asina titula su 
mes e campeon di e categoria aki. Esaki tabata 
tambe e ultimo careda di e anochi cu a caba na 
un ora respeta di 2or di marduga. Sigur di parti 
di comicion One Cool Summer 2015 y Aruba 
Drag Racing Association nos kier a manda 
palabranan di danki na cada un di e Officialnan 
cu a pone nan mes disponibel diasabra ultimo 
un biaha mas pa bai pista di Palo Marga y juda 
pa asina por a hasi e evento aki posibel. 
Tambe na tur e comerciantenan cu a sa di 
duna nan aporte di un manera of otro, media 
y sin laga afor e coredornan cu a participa n’e 
evento y tambe n’e cantidad di publico cu a 
acudi un biaha mas na pista di Palo Marga 
p’asina aki haci e dia final di One Cool Summer 
Nationals 2015 un evento sumamente exitoso. 
Tambe nos kier a hasi uso di e oportunidad 
aki pa anuncia cu nos proximo evento lo 
ta diadumingo 27 di september. E dia lo ta 
yena cu varios actividad di motorsport. Keda 
pendiente pa mas informacion encuanto e 
programa di e dia aki. 


Aruba presente 
na Berlin 
Maralhen 2015 


DIA 27 september proximo lo tuma lugar e 42th 
BMW Berlin Marathon, Alemania. 

Berlin Marathon ta un di e marathon nan grandi di 
mundo cu ta den e 6 Mayor World Marathons na 
unda cu pa medio di lot ta dicidi e participacion. 

E aña aki tin 3 coredor di Aruba lo ta participando 
n’esaki y nan ta: 

Shariska Winterdal; Wilfred Ras y Sydney 
Merryweather. 

Pa participa na un Marathon (42.2 Km) ta exigi 
hopi disciplina, dedicacion y determinacion y sigur 
will power. Entrenamentonan duro y intensivo e 
ultimo luna y simannan. Pero cu hopi motivacion 
y animacion sigur lo logra y haci un bon papel den 
e Marathon aki. 

Di parti Shariska kier a gradici su famia y amigo (a) 
y su running team I-Run Aruba pa nan apoyo y 
confianza. Na Runners Aruba pa su sosten y na 
Alperformance training p’e preparacion den e 
periodo di entrenamento. 

Minister Hooyboer-Winklaar: 

"E menasa di mas grandi pa nos alumnonan ta esunnan 
cu no ta reconoce nan potencial completo y ta purba 

segrega nan for di trempan" 


DEN transcurso di añanan Gobierno y 
comunidad ta bin confronta un situacion 
caminda cu cierto scolnan y directivanan 
di scol a crea un cultura di selecta, pone 
muchanan den hoeki y tene muchanan pafo. 
Un cultura cu a bira un problema hopi grandi 
den nos enseñansa y cu ta forma un menasa 
grandi pa nos alumnonan. 

Den nos leynan actual ainda directivanan 
di scol tin hopi autonomia y autoridad 
pero mester reconoce cu e ta un situacion 
sumamente vulnerabel y peligroso si no tin 
un vision pedagogico optimista, ni tampoco 
“checks and balances» den un directiva di scol 
cu tin e futuro di gran parti di nos yiunan den 
nan man. 

Cu hopi esfuerso y encontrando hopi 
contratiempo nos a bin ta adapta nos leynan 
e ultimo aña pa asina nos por garantisa 
normanan mas uniforme, transparente, husto 
y real pa nos hobennan. Nos por cambia 
ley, pero lastimamente nos no por cambia 
pensamento y cultura di un scol y directiva di 
scol cu ta keda terco den su meta di selecta y 
tene muchanan afo. 


Ta di lamenta cu e directiva di Colegio 
Arubano, esta SMOA ta scoge pa punta dede 
riba tur hende, pero no ta realisa cu nan mes 
ta parti di e problema y tambe ta creando mas 
problema cu nan maneho y actitud pa cu nos 
alumnonan. 

Keda hisa norma y test na entrada lagando 
muchanan afo ta demasiado facil. Traha di 
berdad cu e hobennan y traha na bo calidad 
di educacion esey t>e reto di berdad y tambe e 
responsabilidad di cada scol y profesional cu 
kier yama nan mes educador. 

Pa loke ta trata e declaracion di SMOA/Rector 
di Colegio cu ta (solamente) 2 studiante a 
drenta Colegio despues cu Hues a dicidi cu 
nan mester mantene e decision di Gobierno 
pa aplica normanan Nacional, e mandatario a 
duna su reaccion: 

«SMOA ta bisa ta 2 hoben a drenta e aña escolar 
2015-2016, pero atrobe esaki ta informacion 
cu no por wordo verifica independientemente. 

E no lo strañami tampoco si en berdad esey ta 
e caso mirando cu Colegio a tuma contacto cu 
e studiantenan cu tabata pending pa drenta 
faltando solamente algun siman prome cu scol 


a cuminsa. Mi ta imagina cu varios famia a 
scoge pa manda nan yiu na Colegio San Nicolas 
mirando cu no tabata sigur di e resultado di e 
caso den corte. Pero si mi tin cu remarca cu 
mirando aña escolar 2014-2015,44 studiante 
procedente di MAVO a drenta HAVO na 
ColegioArubano. Eaña escolaraki, 2015-2016 
Colegio ta indica 68 studiante a drenta, uzando 
e MESUN norma nan uza den aña escolar 
2014-2015. Esey ta un aumento di 54%. 2 
posibel splicacion lo tin, of studiantenan di 
MAVO a haci hopi mas miho cu e aña anterior, 
of no ta 2 so a drenta, si no mas. Con cu bo bire, 
e ta algo pa celebra! 

Na final di dia SMOA/Rector di Colegio 
Arubano ta wak segun nan e 2 alumnonan. 
Pa nos e ta un cuestion di principio, pa tin 
normanan husto, transparente, uniforme 
riba nivel nacional. Si esey ta permiti 1 of 
100 alumno beneficia di esaki, nos ta willing 
pa para pe pa garantisa interes general.» e 
Minister di Enseñansa a duna di conoce. 

«Nos hobennan merece miho y nos lo 
traha incansablemente pa keda garantisa 
oportunidad igual pa tur nos hobennan cu tin e 
gana y potencial di sigui studia”, e mandatario 
ta conclui. 

Aruba Reef Care ta logra su meta y ta 
mira pa futuro 

700 participanle 
ta yuda concientisa 
comunidad pa cuida 
iama, beach y costanan 


DEN e fin di siman cu ta tras di lomba, a tuma lugar e di 21 accion 
di limpiesa di costa, beach y rifnan. E evento anual aki a conta 
cu alrededor di 700 participante y a saca un gran cantidad di 
desperdicio, laga door di hende, sea conciente of inconcientemente, 
cual ta causa un impacto negativo riba medio ambiente. Un total di 
33 grupo, parti na diferente areanan strategico cu tin mas necesidad 
di atencion, a sali diasabra y diadomingo y a kita sushedad pa tira 
na lugar di tratamento di sushi. 

Campaña di concientisacion: 

Organisadornan di e Aruba Reef Care 2015, Castro Perez y 
Franchesca Heinze ta mira atras riba un otro exitoso campaña di 
concientisacion cu ta tuma lugar henter aña largo y ta culmina cu 
e accion nacional di limpiesa ultimo. 

Durante henter aña voluntarionan asocia cu Aruba Reef Care 
Foundation ta trece atencion di e necesidad di proteccion di 
medio ambiente, pa medio di charla y lecturanan na scolnan 
y organisacionnan, via medionan social y tambe pa medio di 
documentacion di problematicanan asotando Aruba. 

Sushedad ta keda un problema: 

E problematica di sushedad ta uno cu ta resalta. E aña aki atrobe por 
testigua na hopi areanan unda desperdicio ta afecta negativamente. 
Tanto p’e aspecto visual di bunitesa pa un isla turistico, e sushi cu sin 
pensa bo ta tira un banda of laga atras, ta causa un debalorisacion 
di e producto su balor. 

Pa flora y fauna, cual ya ta sufriendo bou perdida di areanan natural 
pa habri caminda pa desaroyo y clima sofocante, sushedad ta malo 
den tur sentido y ta afecta nan salud y calidad di bida. 

Por menciona por ehempel na beachnan manera Mangel Halto, 
Eagle y Palm Beach, unda hopi plastic y boter pero tambe bruki 
di baby ta ser laga atras dor di hende. Na costa norte e cantidad 
di plastic atrobe ta masha grandi. Tur esaki ta trece atencion n’e 
necesidad di hende pa coregi nan forma di anda cu esakinan. 
Reduccion di productonan indesea ora di haci compra, como 
tambe con ta deshaci di sushedad, lo mester ta enfoke central pa 
sostenibilidad a largo plazo. 

Gradicimento: 

Organisadornan ta gradici un y tur cu di un forma of otro a yuda 
haci e evento aki exitoso. For di e tantisimo patrocinadornan, pa 
menciona esunnan mas grandi manera Aruba Tourism Authority, 
RBC Royal Bank, Santa Rosa, Fundacion Centro di Pesca Hadicurari, 
Mourik N.V, Total Services, Serlimar y tur e otronan cu a contribui, 
un sincero danki. E organisacionnan cu a recluta voluntario un 
mencion special pa boso esfuerso y sigui cu e bon trabou. Na cada 
participante tambe un sincero gradicimento. Organisadornan 
ta spera di por conta cu boso apoyo otro aña, cual fecha lo bira 
diadomingo 25 September 2016. 

DESDE su comienso na 1994 Pelican 
Adventures a uni forza cu Castro 
Perez di Aruba Tourism Authority pa 
)mda den e limpiesa di nos playanan 
como tambe e rifnan y asina crea e 
conciencia necesario rib’e importancia 
di cuida e medio ambiente, no 
solamente p’e bishitantenan pero 
tambe p’e sostenibilidad di e isla p’e 
generacionnan nos dilanti. 

E aña aki Pelican Adventures a hib’e 
proyecto aki un stap mas leu invitando 
bishitantenan cu a reserva un trip rib’e 
famoso Champagne Brunch pa uni 
forza cu e capitan, e ekipo abordo y 
staff den esfuerzonan pa haci e rifnan 
na Boca Catalina y Malmok limpi. 
Despues di a haya un caluroso bon 
bini abordo e bishitantenan a yega n’e 
prome e prome parade di e catamaran 
- Boca Catalina - unda cu tur abordo 
a bisti nan flippernan y duik mask y 
a bula den awa pa disfruta di Aruba 
su bunita bida marino y buscando 


cualkier tipo di sushi cu por tabata tin 
den lama. 

Despues e boto a hib’e bishitantenan 
p’e di dos parada - e restonan di e 
barco Antilla - unda nan a disfruta 
imensamente di e bista bao lama y te 
hasta a haya e oportunidad di mira un 
manta ray landa bay afo. 

Bayendo p’e ultimo parada - Malmok - 
tur a comenta cu e tabata un experiencia 
unico y cu nan a spera di a haya hopi 
mas sushi den e awanan di Aruba 
mirando cuanto boto tin rond. 

Danki na 21 aña di crea e conciencia 
entre e habitantenan di Aruba rib’e 
importancia di nos medio ambiente 
nos por ta orguyoso cu tur loke Pelican 
Adventures a pisca na sushi for di lama 
ta un par di liña di pisca, un saco di 
sushi y un anker bandona. 

Na final tur cu a participa a haya un 
bunita souvenir pa hiba bek nan pais - 
un T-shirt unico di Reef Care Project 
2015. 


Reef Care Project 2015 

Pelican Adventures ta 
bay un stap mas leu 

Susefte Maria Paesch 
a gradua na Facultad 
Huridico di Universidad 
di Aruba 



RIBA diamars, 28 di augustus 2015 Sra. Susette 
Maria Paesch a gradua na Facultad Huridico di 
Universidad di Aruba. E la defende su thesis cu tin 
como titulo: “Aansprakelijkheid van werkgever bij 
bedrijfsongevallen” Comision di examen a existi di: 
mr.dr. C.J.M. Bollen, mr.dr. J. Israél y mr. D.G. Kock. 
Universidad di Aruba ta felicita Sra. Paesch cu su logro. 


_lL 

pwc 

Ston 


PwC cu 

producto nobo 
pa ^^startups^^ 
local 


Despues cu PwCAruba 
a sinta cu diferente 
“entrepreneurs” local 
na mesa, pa asina 
haña sa kico nan ta 
haña cu falta y con 
lo por yuda nan, 
PwC Aruba a lansa 
un productonobo, 
innovativo y cu 
enfokeriba“startups” 
local. 

Durante nan trayecto 
como “startups”, 
“entrepreneurs” ta 
enfrenta diferente 



PWC ARUBA ta activo den e seno 
di “entrepreneurs” y “startups” local. 
Durante di diferente encuentronan 
cu “startups”, PwC Aruba a ripara cu 
tin hopi ideanan valioso riba nos isla 
pero“startups”falta guia y conseho 
den e diferente aspectonan di nan 
negoshi pa por realisa e 
ideanan aki. 


reto riba nan caminda. Pa facilita y 
guia entrepreneurs rib>e caminda 
corecto, PwC Aruba a lansa un webapp 
pa asina comparti informacion esencial 
pa nan por realisa nan ideanan. Un di 
e servicionan cu PwC Aruba ta duna 
na banda di e “startup guide”, t>e 
opcion pa nan “share 
an advisor”. 

Esaki ta duna 
“startups” local 
e posibilidad pa 
comparti cu otro 
entrepreneurs e 
gasto di un consulta 
profesional. 


Un servicio unico cu 
PwC Aruba ta ofrece 
rib>e webapp, ta 
duna e oportunidad 
pa conecta 
“startups” local cu 
un inversionista, bou 
di e algun condicion 
poni pa PwC Aruba. 


Adrienne 
Indira Nicole 
Fráser ta 
gradua 


A GRADUA di e facultad di Ley 
di Universidad di Aruba, dia 18 
di september 2015, sra. Adrienne 
Indira Nicole Fráser. 

El a gradua defendiendo su tesis 
titula: “En hoe nu verder met de 
kinder- en jeugdbescherming?” 

E comision di exam a consisti di: 
mr. M. Gielen, Prof. dr. Rde Groot 
y sra. S. Z. Geerman, MA. 
Universidad di Aruba ta felicita 
sra. Fráser cu su logro. 

Scout nan di Aruba ta invitabo persona pa join nan accion 

Awe riba dia ^^Peace Day^^ y ful e 
siman aki dedica na paz mundial 



Messengers 0£ Peace 
Aruba 


MUNDIALMENTE scout nan 
ta wordo reconoci pa ta “The 
messenger of peace”, MOP, esaki 
ta debi n’e trabao cu un scout ta 
hasi den y pa su communidad. 

Un scout ta contribui na paz 
mundial y tur nan accionnan 
ta dirigi pa “Construi un mihor 
mundo” pa biba aden. 

World Scout’s Messenger of Peace 
Initiative a wordo lansa door di 
World Scout Committee na 2011 
cu e meta pa inspira e miyones 
di scouts rond di mundo pa sali 
y publica tur loke nan ta hasi pa: 
“Constui un mihor mundo”. 
Ainda na Aruba tin hopi hende ta 
puntra nan mes: kico tur un scout 
ta of por hasi? 

Scout ta hasi mucho mas cu djies 
“disciplina un hoben”. E programa 
scout ta un methodo educativo cu 
ta siña e hoben accepta, balora 
y respeta su mes como un ser 
humano, lague realisa y balora 
cu e ta forma parti di un famia, 
tambe cu su famia ta forma parti 
di un comunidad y su comunidad 
ta forma parti di un mundo. 
Scouting ta usa e methodo 
educativo di “learning by doing” 
y nos tur sa cu bo no por siña hasi 
algo solamente dor di lesa un 
buki of studia esaki, sino dor di 
experencia esaki y mas importante 
ta pone loke bo a siña den practica. 
Pa por logra tur esaki un scout ta 
siña traha den ekipo chikito cu 
otro, delibera hunto pa logra algo 
cu “nos” a traha y no cu “ami” a 


logra. 

Dor di traha hunto 
ta duna e espacio 
pa cada miembro 
demostra nan 
creatividad pa 
por traha hunto 
pa logra un meta. 

Un scout ta siña 
persevera, surpasa tur obstaculo 
pa por logra su metanan. 

E meta di e proyectonan di MOP 
ta pa hasi comunidad conciente 
di kico tur un scout ta hasi pa 
su comunidad y pa otro den 
necesidad, pero tambe pa inspira 
tur ser humano pa biba segun e 
principionan di scout pa hunto 
nos tur por “Construi un mihor 
mundo”. 

No ta excisti un comunidad 
cu por cumpli cu su desaroyo 
intelectual, social y/of religioso 
sin contribution di cuidadanonan 
cu ta hasi trabao boluntario. 
Pasobra no tin un pais cu por paga 
pa tur servicio voluntario den su 
comunidad. Tur persona cu ta 
hasi un trabao voluntario na un 
of otro forma ta un “Messenger of 
Peace”, pasobra e ta inverti den 
su comunidad cu e mesun meta: 
“Construi un mihor mundo” . 

P’e motibo aki tur scout di Aruba 
ta invita bo persona cu ta 
balora e trabao cu un scout ta 
hasi den nos comunidad. Ta 
invita tur persona cu tabata 
un scout, aunke awe no ta 
activo, nos ta convenci den 
nan curason ta biba un scout, 
tin un mecha sendi pasobra: 
“Once a scout always a scout”. 

Si bo persona ta hasiendo 
un trabao voluntario pa bo 
comunidad, ta pasobra bo ta 
sinti cu bo trabao tambe ta 
contribui pa nos tin un mihor 
Aruba. 

Pero ta invita bo persona tambe 



cu no ta un scout pero si ta kere cu 
nos lo tin un mihor mundo si nos 
tur ta biba na paz cu otro, pa join 
nos accion di “Peace Day”, “Peace 
Week” 

Nos ta pidi tur hende pa awe y 
durante e siman aki, pone bo 
“peace sign” y post esaki riba nos 
facebook: “Messengers of Peace 
Aruba”, pero tambe riba bo display 
di bo cellular. 

Inspira mas hende cu bo por cu 
tambe ta comparti e pensamento 
“Hunto bibando na Paz cu otro, 
nos lo construi un mihor mundo” 
. Saca un selfie di bo, cu bo 
friends, famia, coleganan 
di trabao, compañeronan di 
ekipo cu bo ta forma parti di 
dje, etc etc. 

Companianan grandi por 
forma e “MOP” cu tur nan 
empleadonan tambe pa 
demostra cu 
nan compania 
t a m b e t a 
traha duro 
pa contribui 
n’un mihor 
c o m p a n i a 
p’asina brinda 
nan cliente 
un mihor 
servicio, tur 
esaki ta 


contribui na un mihor mundo. 
Nos como scout ta convenci cu 
no t’un scout so ta traha duro pa 
construi un mihor mundo, sino cu 
cada ser humano cu ta lanta tur 
dia for di nan cama cu e mesun 
meta: “Studia, traha of guia un 
grupo di hende pa hiba nos dushi 
pais Aruba padilanti”. 

Nos ta conta riba cooperacion 
di un y tur pa nos por demostra 
mundo cu na Aruba tambe nos tin 
“Messenger of Peace” (MOP) cu 
tur ta contribui na mantene nos 
slogan: Aruba one Happy Island”. 

















YES Aruba ta presenta 
su prome international 
speaker pa nan Sustainable 
Business Ideas event 


ideanan necesario. 
E ideanan cu Roy 
van’t Veer lo ta 
compartiendo tin 
hopi potencial y 
t’esnan cu e mes no 
por realisa ya cu e 
ta 100% concentra 


MANERA ya ta conoci caba, 
YES Aruba su eventonan ta uno 
caminda 2 of 3 orador ta duna 
presentacion rib’un topico y asina 
hunto cu e publico ta intercambia 
ideanan y por forma un network 
na final di e evento. 

E biaha aki YES Aruba a dicidi 
di bay un stap mas leeuw y a 
introduci un orador international, 
cual ta John Loewen, pa bin papia 
n’e evento: Sustainable Business 
Ideas. E otro orador local di e 


anochi lo ta Roy van’t Veer. Rib’e 
anochi aki por spera 2 orador 
sumamente interesante y cu varios 
oportunidad pa hasi pregunta 
y comparti ideanan cu otro. 
Tambe lo tin oportunidad pa crea 
networking na final di e evento. 

Roy van’t Veer lo ta compartiendo 
varios ideanan pa cu negoshi 
sostenibel, pa asina aporta 
n’esnan cu lo kier cuminsa cu un 
Sustainable Business pero no tin e 


den su mes un 
business. Despues 
cu Roy van’t Veer 
presenta tur su ideanan, nos lo 
continua cu John Loewen cu lo 
comparti con pa hasi di e mihor 
ideanan un realidad. 

E lo menciona cua stapnan ta 
necesario y cua risiconan tin. John 
Loewen ta VP of Operations na 
Methes Energies Incna Canada. 
John tin experiencia extensivo den 
e ramo di engineering, technology 
y finance cual a yuda den e 
lansamento di Methes Energies 
Inc. Dor di su talento y experiencia 


John a lanta un start up cu a jega 
$ 100 million dollar na entrada den 
menos cu 8 aña. 

E evento aki no lo por tabata 
posibel sin e cooperacion di Antilla 
Energy y Wernet Solar Solution, 
cu ta dos compania na Aruba 
cu tin experiencia den e tereno 
di sustainability. Hunto cu YES 
Aruba a dicidi pa organisa e evento 
aki p’e publico di Aruba pa por 
intercambia ideanan sostenibel cu 
otro. Un otro partner di YES Aruba 
p’e evento aki ta Universidad di 
Aruba, caminda e evento aki lo 
tuma lugar. 

E evento aki lo ta dia 30 di 
september, desdel8:30 y entrada 
lo ta gratis. E evento ta bay ta un 
di YES Aruba su evento nan di mas 
grandi y pa mes motivo ta pidi pa 
registra di trempan mirando cu 
cupo ta limita:www.yesaruba.org. 


Guilder in a sweat 
stained hat 


By: Roland Peterson 

FOR six years this ritual took 
place. As the car stopped in front 
of the house. She would run up 
the steps to the old man sitting in 
the rocking chair. 

“Grandpa, Grandpa, she would 
shout:” I did it again.” 


He would then extend his 
trembling hands to accept my 
report card. 

He would press the report card 
to his lips and with a feeble voice 
say: 

“That’s my angel, That’s my 
angel. 


He would then take off his 
sweat stained hat and dip 
his hand into it, to retrieve a 
guilder (florin) 
for me. 

With that bashful smile on 
his face and trembling hands 
he would say “that is for all 
the hard learning.” Then she 
would run into the house to let 
Grandma see her report card. 

On the seventh year when the 
car stopped, she ran up the stairs. 


but there was no one sitting in 
the old rocking chair. 

Grandpa, Grandpa she would 
still shout, hoping to get an 
answer from within the house. 
But there was no answer. She 
then took up the sweat stained 
hat from the rocking chair, 
and smelled it, it smelled like 
Grandpa. 

There was a guilder (florin) in 
it. Three more years this took 
place. Today I have ten (10) 
loose guilders in my purse that I 
will never spend. 

Parlce Nacional 
Arilcok ta 
celebra su di 
lercer luslro na 
grandi 


DIADUMINGO 27 di september 2015 
for di 9’or di mainta te cu lO’or di anochi, 
Parke Nacional Arikok ta recorda cu 15 
aña pasa pa prome biaha parke a ser 
reconoci oficialmente na Aruba. 

Esaki lo ser celebra pa henter dia 
cuminsando for di 9.00 di mainta n>e 
centro di bishitante di Parke. 

E dia aki lo cuminsa cu un Speurtocht cu 
lo tuma lugar for di Centro di bishitante pa 
Cunucu Arikok. Lo ta bay tin premionan 
hopi atractivo pa tur participante. Tambe 
tin tentnan di cuminda crioyo y artesania 
local. 

MC di dia ta bay ta den man di e Embahador 
nobo di Parke Arikok cu ta maestro di 
Geografia Sr.Addonsito Croes. 

Como artistanan invita e dia aki ta bay 
tin DJ Agapito, Dj Gibi, Caha di Orgel Ale 
Werleman, Sr ItoTromp, Grupo Melodia, 



Damita Gultural 2015 Juemy Hernandez, 
Tipico Gadushi Largo, Hulk Rakesh 
Persaud, Grupo di Baile K2K, Grupo 
Fuente, Xenon Orfao, Grupo di baile 
Candylicious, Grupo Ear Plug y pa cera e 
Magno celebracion e grupo di momento 
Tsunami. 

Pa 8.30 di anochi bou di guia di Jeremio 
Maduro & Crew ta tuma lugar un momento 
unico cu ta e “Walking 2D Moon 2015”. 
Entrada p>e dia aki ta completamente gratis 
y pueblo di Aruba ta keda cordialmente 
invita pa bin celebra cu nos Parke Nacional 
Arikok su di tercer lustro. 


Dia Internacional Di Paz 

Paz mesler cuminsa 
den curasen y menle 
di cada ser humane 


E ANA e tema ta “Partnership 
for peace - Dignity for All...”, 

“Asociacion pa paz - Dignidad 
pa tur”. Ya ta pa 70 aña caba cu 
e mensahe di Nacionnan Uni ta 
mescos. 

Paz mester ser crea den mente 
di hende muhe y hombernan, 
riba base di derecho humano y 
dignidad pa medio di cooperacion 
den educacion, ciencia, cultura, comunicacion 
y informacion. 

Solidaridad y dialogo ta basenan fuerte pa paz, 
guia pa igualdad, respet y comprension mutuo. 
Refleha un rato rib’e puntonan ey y wak unda 
bo por duna bo aporte p’un desaroyo positivo. 
Haci bo mes e pregunta aki: 

Kico paz ta significa pa bo? 

UNESGO durante añanan ta boga y trece e 
tema di paz dilanti, haciendo caminata pa 


varios aña caba. E letra S den UNESCO ta para 
pa Science - Ciencia. Paz mester ta crea riba 
esfuersonan comun pa probecha e poder di 
ciencia p’e beneficio di tur sociedad. 

Ciencia di bondad mas cu di maldad. Sin finnan 
destructivo pa sociedadnan rond mundo. 

Albert Einstein a yega di bisa cu: 

“Paz no por ser mantene pa medio di forsa; E por 
ser logra solamente pa medio di comprension.” 
Den pasado Departamento di Cultura Aruba a 
aporta dos biaha n’e caminata di Paz, organisa 


pa UNESCO. Paz mester cuminsa 
den curason y mente di cada ser 
humano. 

Observando manera loke 
ta pasando riba social media 
ultimamente. Esaki no ta un 
desaroyo positivo cu ta aporta 
na bienestar den mantene paz y 
tranquilidad den un sociedad. 
Nos mester haci nos mes honestamente e 
pregunta; Cu si ta esaki t’e tipo di sociedad 
cu nos kier pa nos siguiente generacionnan 
hereda? 

Cu e mensahe na final: 

“Ban cuminsa na inculca paz y amor pa nos 
mes y pa nos prohimo p’asina nos transmiti 
esaki. Y biba den fratemidad cu otro y asina nos 
por yega na un sociedad caminda paz, amor y 
trankilidad lo reina pa duna aporte positivo 
na nos sociedad. 

E SEMINARIO di negoshi cu e tema: Managing Diversity 
di Guardian Group Fatum tabata un exito total diabierna 
ultimo dia 18 di september na Hilton Aruba Caribbean 
Hotel. 

Tabata tin 300 persona cu a registra pa presencia e atardi 
e presentacion di 4 oradornan, den persona di drs. Rignald 
Martis, manager Life & Employee Benefits na Guardian 
Group, mr. David Kock, di David Kock Legal, dr. steven 
Martina, President & Ceo di Guardian Group Fatum Dutch 
Caribbean y por ultimo drs. Maghalie van der Bunt-George, 
Specialista riba tereno di capital humano y partner na 
Deloitte Caribbean. 

E atardi a bay cu un ambiente y vibracion sumamente 
positivo na unda tur presente no tabata tin espacio pa perde 
atencion of enfoque rib’e topiconan diverso, interesante, 
educativo y inspirativo. 

Drs. Rignald Martis a papia tocante e aspectonan diverso di 
e ley di Pensioen (LAP) na unda cu e ley nobo desde 2012 
a trece aspectonan entre otro pa actua rapido y semper 
ta alerto cu e interpretacion corecto pa sigui comunica y 
duna servicio n’e clientenan (prospecto) continuamente 
dependiendo na cua tipo di negoshi y empleadonan den 
servicio (edad, cultura etc). 

Mr. David Kock a hib’e publico den e direccion cu ainda e 
ley di pensioen por hiba nos si no tin un bon clarificacion pa 
sierto articulonan y cu ainda e ley ta nobo y hopi casonan 
ainda por trece clarificacion den futuro dependiendo si tin 
casonan cu lo por wordo experiencia. 

Dr. Steven Martina a comparti na unda e diversidad en 
general di nos bida diario ta connecta nos cu technologia, 
red social, cambionan abrupto y cua efecto esaki por 
trece na nos salud. Un comunidad ta para of cay dor 


di humanidad su systema diverso den actua, maneha, 
contribui, comparti na un manera positivo of negativo. Ta 
bay pa bo sigui move y no para keto den tur e diversidad 
cu bida ta hiba bo of ofrece bo. 

E ultimo orador drs. Maghalie van der Bunt-George a trece 
un dynamica manera e la subi stage como e unica dama y 
cu su carisma a conquista e audiencia dor di conecta segun 
su presentacion for di comienso te final. 

E presentacion a pone hopi hende para keto den cual 
categoria di generacion bo ta pertenece pa asina analisa e 
comportacion y actitud cu ta e influencia cu a crece cu ne 
dor di educacion, crianza y ambiente. Kico e generacion 
diverso aki por significa pa bo compania. Con bo ta 
combina, recruta, motiva, compensay mantene e differente 
tipo di generacion fiel den bo compania cu e meta commun. 
Hopi pregunta a wordo lansa y contesta dor di tur e 
oradornan. Prof.Dr. Ryan Peterson a guia e atardi aki 
como moderador y mester bisa cu e la hasi un tremendo 
trabou manera e publico a spera. Cu su estilo personal 
y professional e la presenta e oradornan na un forma 
eloquente pero humilde ala vez. 

Sr. Diego Fránkel, Managing Director di Guardian Group 
Fatum Aruba-Bonaire y St Maarten a habri y sera e Business 
Seminar na unda e la elabora encuanto e contenido di 
e themanan y e posicion di Guardian Group Fatum riba 
mercado economico y su solvabilidad. Na final Sr. Fránkel 
a gradici tur orador y tur presente p’e resultado exitoso y 
priminti cu lo bin mas di e seminarionan aki. Su mensahe 
como managing director ta: Pa bai hunto cu e diversidad di 
bida p’asina forza uni nos. Danki na tur cu a participa y of 
a contribui n’e exito di e di 6 business seminar di Guardian 
Group Fatum. E presentacionnan lo ta pronto disponibel 
riba nos website myguardiangroup.com 

CMB ta revoluciona industria di 
auto na Aruba 

Introduciendo 

autonobo.com 


DIABIERNA anochi ultimo Caribbean Mercantile Bank 
N.V. a lanza un producto unico: autonobo.com. E producto 
nobo aki a wordo desaroya specialmente pa CMB, y e tin 
algun caracteristica hopi exclusivo y inovativo cu lo sigur 
pone e banco den un posicion di liderasgo p>e añanan cu 
ta bin. 

Den e ballroom di Alhambra hunto cu representantenan di 
tur agencia di auto nobo aki na Aruba, ehecutivonan di CMB 
a haci e anucio special aki. Director di CMB Javier Wolter a 
habri e anochi anunciando cu e banco y su profesionalnan a 
dura casi un aña y mey pa desaroya e producto aki y asina 
pone traha teniendo na cuenta tur aspecto di nos cultura 
local, industria di auto na Aruba y tambe con nos hendenan 
ta shop y financia auto. Siguientemente, Armin Solognier 
di CMB a introduci e producto y splica su pakiko y dicon, 
di biaha e la duna un demostracion live y completamente 
online. 

Un di e caracteristicanan di mas unico na autonobo.com 
ta cu e lo permiti tur agencia di auto local upload nan 
inventario completo for di nan propio oficina. For di e 
“back-end” di e software nan lo por pone potretnan di 
modelonan di auto of brommer cu nan tin den stock, pero 
tambe informacion specifico di cada auto manera color, VIN 
nummer, specificacionnan y otro informacion vital. Esaki 
lo duna e cliente e impresion cu e ta shop p>e auto mescos 
e ta den showroom y no un modelo di catalog. 

E banco tambe di biaha a anuncia cu nan a logra integra 
aplicacion pa financiamiento completamente online den e 
site aki di autonobo.com, dus e cliente por shop pa su auto 
y di biaha completa full e proceso di aplicación incluyendo 
upload identificación, payslip, carta di doño di trabao y 
otro documentan den un solo biaha usando nan propio 
smartphone of computer. 

Pa celebra e noticia aki, CMB di biaha a anuncia cu nan lo 
duna un interes reduci di 7.5% p.a. riba tur prestamo pa 
auto nobo te cu october 31, 2015. E interes special aki ta 
haci loke ya caba tabata e miho deal y e pago mensual di 
mas economico mas atractivo ainda. 

Den e siguiente dianan y simannan clientenan lo ripara 
con e inventario online na autonobo.com lo crece y crece 
mientras tur e agencianan local ta upload nan inventario. 
Mas opcion, mas modelo, mas color y tambe mas libertad 
y trankilidad p>e cliente por shop y haci su escohencia. 

Por bisa cu den esencia CMB a crea y haci un realidad pa 
Aruba tin awor un “Car Show” cu ta 24 ora pa dia y 7 dia 
pa siman. 

AiifoTa.. 

ç^meral 


Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Señor ta mi wardador, mi'n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 


ALFA ta recorda Iglesianan 
Cristian, loke Jesus mes a bisa: 


No husga pa bo 
no ser husga 


Cu inmenso tristeza na nos curazon, pero conforme cu boluntad di Dios 
nos ta participa fayecimento na Cali, Colombia di: 

e 

Atanasio German Erasmus 

Mihor conoci conno:"Henny" 

^02-05-1932 - t18-09-2015 

Acto di entiero lo wordo anuncia despues. 


Aiirora.. 

(^meral 


Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Señor ta mi wardador, mi'n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 

Salmo: 23.1 

Cu inmenso tristeza na nos curazon, pero conforme cu boluntad di Dios 
nos ta participa fayecimento di: 



Manuel Dias de Freitas 

^09-02-1936 t19-09-2015 

Maria Dias de Freitas-Ponte da Costa 
Elizabeth Dias de Freitas 
Portugal y Venezuela 
Agostinho y Angela da Silva da Costa 
(Aruba) 

tLuis Alfredo Ponte da Costa y vda. Maria 
Fatima Ponte-Peregil (Madeira) 
tPedro Braz y vda. Maria da Conceicao da 
Costa (cuna stima) (Venezuela) 

Manuel y Mariacenia PontedaCosta 
(Curacao) 

Jose da Silva (Curacao) 

Subrino y Subrina nan: Deisy da Costa, Agustin da Costa, Jesus 
M. da Costa, Luis Ponte y Rossana, Denisay Ponte (Aruba), 

Arturo Braz, Oracio Braz (Venezuela) Lisandro Ponta da Costa, 
Leonardo Ponte da Costa, Gorete Ponte da Costa, Isabel da 
Costa, Monique da Silva, Lucy da Silva, Joseito da Silva 
(curacao) 

Companeronan y empleado nan di SAB afd. Asalia 
Amiga nan di cas: Maria Conceicao Monizy Esposo, Nelly 
Manier y Maria Meneses y Esposo 

Demas famia nan: Dias de Freitas, Ponte da Costa, da Silva, Braz 
Venegas. 

Ta invita pa acto di entiero cu lo tuma lugar diamars 22 di 
September 2015 na Sta Filomena na Paradera, for di 2'or pa 4'or 
despues lo Sali pa Santana Catolico na Paradera 

Adres pa condolencia: Aurora Funeral Home, dialuna 21 di 
September 2015 di 7'or pa 9'or. 

Nos ta pidi disculpa si den nos tristeza nos por a lubida un of 
otro famia. 

Despues di entiero nos no por risibi bishita di condolencia na 
cas. 


Esposa: 

Yiu: 

Rumanan na: 
Swa y Cunanan: 





Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Señor ta mi wardador, mi'n tin falta di nada, den cunucu di yerba 
berde. E ta pone mi sosega. E ta hiba mi na awa trankil, pa mi bolbe 
haya forza. - Salmo:23.1 

Cu inmenso tristeza na nos curazon nos ta participa fayecimento di: 



Juana Telatina Maduro 

W-05-1949118-09-2015 


Na nomber di su: 

Rumannan: tBennyMaduro 

Steve Maduro 
tFelipe Maduro 
tDama Maduro 
tJuanita Maduro 
tJuan Maduro 
tDete Maduro 
tLalo Maduro 
tAna Maduro 

Famianan: Maduro, Werleman, Giel,Tromp, Geerman,Thiel, 

Cofie, Chirino, Vrolijk, Baars, Macintosh 

Acto di cremacion lo wordo anuncia despues. 









Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Laga tur locual ta sperami ta bunita, 

Laga cu tur locual cu mi encontra na caminda ta bunita, 

Laga tur locual cu ta rondonami ta bunita, 

Laga tur locual cu mi ta laga atras keda bunita, 
y laga esakinan termina den tur bunitesa." 

Cado Wever 

Cu inmenso tristesa na nos curason, nos ta anuncia fayecimento di: 



Rosa de Lima Laclé 

Mihor conoci como: "Fifi of Chimbo" 
^30-08-1946 - t21-09-2015 


Ta invita pa e acto di entiero cual lo tuma lugar diabierna 25 di 
september 2015 na Aurora Funeral Home di 2'or pa 4br di 
atardi, despues lo sali pa Santana catolico Pastoor Kraanwinkel 
na Paradera. 


ULTIMAMENTE nos por a 
lesa un bez mas den medionan di 
comunicacion cu sea pastornan 
ta uni contra derecho humano 
of iglesianan Cristian ta lansa 
critica riba legalisacion di amor 
entre dos ser humano. Un posibel 
introduccion di matrimonio 
homosexual of union civil na 
Aruba tin pastornan hopi ocupa. 
E fervor cu cierto iglesianan 
Cristian tin pa ataca un grupo 
den nos comunidad ta resalta 
y bo ta puntra bo mes si no lo 
ta miho nan comberti e energia 
negativo aki den actonan positivo 
pa comunidad. Porehempel, lo 
por yuda esnan cu sea ta den gara 
di alcoholismo, of cu a cay den 
mal vicio di droga of atende cu e 
abusador di muchanan inocente. 
Ataca un grupo di persona no ta 
loke cualkier persona, sigur no 
siguidornan di Cristo mester haci. 
Dios ta amor, nos tur a siña. Esey 
ta parce ALFA e miho enseñansa pa 
dunanoscomunidad. Comunidad 
LGBT (lesbian,gay,bisexual,trans) 
na Aruba ta desea di wordo respeta, 
trata manera e ser humano valioso 
cu nos ta y pa otorga nos e mes 
derecho cu heterosexualnan tin. 
Esta e derecho riba sera un union 
di amor y forma un hogar. 

Pero tambe di wordo respeta door 
di iglesianan Cristian. E discucion 
cu ta wordo hiba awor no ta si 
ley di Dios ta permiti matrimonio 
homosexual of no, sino si ley di 
hende ta trata cada ser humano 
igual. Den esey Testamento Bieu 
ta cla: ta mescos cu e ta prohibi 
divorcio, adulterio y igualdad di 
hende muher. No ta ley di Dios 
a haci divorcio posibel, pero ley 
di hende. No ta Biblia a promove 
derecho di mucha of derecho di 
hende muher, pero ley di hende. 
P’e motibo ey mes ta suplica 
iglesianan Cristian pa no haci e 
derecho riba dignidad di cada ser 
humano un discucion religioso. 
Corda cu nos no ta exihi pa por 
casa pa iglesia, sino pa casa pa 
Raad. Corda cu nos no ta biba den 
un estado religioso, sino den un 
estado di derecho. Un discucion 
religioso semper ALFAta dispuesto 
pa hiba, pero no cu un grupo cu ya 
for di comienso ta husga otronan 
cu no ta igual na nan 

Homber agresivo 
ta haya hinca na 
su brasa 

ASISTENCIA di Polis a wordo pidi diadomingo 15.24, na un cas 
na Shiribana pa un asistencia. Eynan e homber R.d.M histerico y 
rabia. El a laga Polis mira algun hinca chikito na su brasa drechi. El 
a bisa cu e ta doño di e cas y e homber cu ta keda eynan a hinke y a 
kibra un porta di glas. 

Polis a papia cu su muher testigo kende ta bisa cu t’e homber of ta 
su muher a hink’e cu cuchiu. E muher no tabata mas n’e sitio. Polis 
a papia cu e homber cu ta keda eynan, G.R.O. kende a bisa cu e 
tabata baña, ora cu el a tende su amiga grita cu el a wordo gedal pa 
un piedra. El a stop di baña y a bay yuda e amiga. Segun G.R.O. ta 
su amiga a hinca d.M. 

Polis a mira cu e glas di e schuifdeur tabata kibra pero tambe cu e 
piedra a wordo benta di pafo pa paden. 

R.d.M. tabata kier pa G.R.O. sali mesora for di e cas. Polis a mustr’e 
rib’e proceduranan. R.d.M. a bisa si Polis no sak’e pafo, e mes lo pone 
pafor di su cas. R.d.M. a bisa cu e lo maltrate y sende e cas na candela. 
Polis a scual pa locual e ta papia y a bise cu e por bay duna keho. E1 a 
compronde y a bay for di e cas. E casa a bisa cu R.d.M. no tin carchi 
di AZV y no por bay docter. 

R.d.M. a cana bay direccion di Subway, na unda e tabata hopi 
agresivo y intrankil. 

Polis a mira cu e ta bou di influencia di alcohol, Relaciona cu esey, 
y mirando claramente cu e ta bou di influencia di algun substancia, 
el a keda deteni.Segun e casa, t’e muher a hinca R.d.M. Polis a tuma 
e informacionnan. 


Homher ta 
atraca turista 
Venezolano 

ASISTENCIA di Polis a wordo pidi diadomingo 16.40, n’e 
parkinglot na Elleboogstraat pa un atraco, na haltura di Ministerio 
Publico, na unda e sospechoso a core bay e direccion ey. 

Polis a haya descripcion di e sospechoso, color scur, largo bisti 
cu T-shirt preto. Polis a controla den e parkinglot y bisindario di 
Panaderia Modema y den Ranchostraat. Polis no a topa ningun hende 
cu e descripcion. Na haltura di Ministerio Publico, Polis a papia cu e 
homber L.D.L.M. naci na Venezuela cu ta cu vacacion y no sa e luga 
na unda e ta keda. 

L.M. a bisa cu e tabata para dilanti Prikichi Snack, ora cu el a wordo 
atraca. Polis a hiba L.O.M. warda di Recherche pa duna keho di 
atraco. 


Muher cu a wordo 
atraca a reconoce 
su atracado 

CENTRAL ta haya informacion diadomingo 16.42 cu un stem 
femenina a yama y a bisa cu nan ta siguiendo un auto Toyota Yaris 
den e bario di Sabana Liber. Tambe nan ta bisa cu e personanan 
den e auto, dos dia prome a menase cu arma di candela. 

Despues A.C. ta yama y ta bisa cu nan ta den bisindario di Alto Vista. 
E chauffeur di auto a para Polis y ta bisa cu cu dos dia prome el 
a wordo atraca den Kwartstraat. Diadomingo, ora cu e tabata na 
Arashi, el a reconoce e atracado. E ta bisa cu e sospechoso tin hopi 
tatoe y algun djente di oro y un cadena di oro. 

Tambe e muher ta bisa cu e sospechoso tabata hunto cu un muher 
y 2 mucha. E sospechoso a reconocenan y a bay for di e sitio. 

E ta core den un Toyota Yaris. Mesora el a sigui e auto te den 
bisindario di Alto Vista, pero a perde for di bista. Polis a busca den 
bisindario, pero no a topa cu nada particular. 


Muher ta pidi 
asislencia di Polis 
pa homber cu kier 
obligue bay su cas 

CENTRAL a manda Polis diadomingo 05.16, na un cas na San 
Nicolas, y ta papia cu e denunciante, kende ta bisa cu un homber 
desconoci a ranca su cabey y a tene na su pols. 

E homber desconoci a ranke duro y a bise p’e bay cu ne na su cas. E 
muher a resisti y a scop e homber y a grite cu e ta bay yama Polis. 
E homber a lague los y a core bay. Descripcion di e homber ta 
color cla, curpa corpulento, bisti cu body shirt y un camisa riba su 
schouder. E tabata bisti cu un carson treskwart y cu petchi preto 
cu blanco y ta papia spaño. Polis a controla den bisindario, pero 
e sospechoso a bay sconde. 


Muher a wordo 
detene pa hiba droga 
pa detenido 

E MUHER M.H.E.C. diadomingo 00.40, a bay warda di Polis pa 
trece paña p>e detenido A.F. Ora cu polis a controla e articulonan a 
resulta cu tabatin droga scondi den nan. Polis a detene y a confisca 
e droga. 









